qundao/data-zh-poetry huggingface dataset:
归燕
作者：郭祥正
朝代：宋

天外秋风劲，梁间燕羽稀。
营巢雏未老，何地汝成归。
蜃泽多楼阁，茅堂无穽机。
故园春色动，还趁社前飞。
归燕
作者：郭祥正
朝代：宋

天外秋风劲，梁间燕羽稀。营巢雏未老，何地汝成归。蜃泽多楼阁，茅堂无阱机。故园春色动，还趁社前飞。
後春雪
作者：郭祥正
朝代：宋

前雪深尺五，後雪深五尺。
動地北風惡，連天凍雲塞。
通逵絕行人，萬物同一色。
燭龍爪生冰，陽烏觜插翼。
牛羊何足論，虎豹餓無食。
此雪昔未有，父老均歎息。
况當長養時，玄冥翻怒赫。
我欲請雷車，夜半轟霹靂。
斗杓斡春陽，和氣隨甲拆。
溶爲大田水，青發龍頭麥。
南民少蘇醒，白骨免堆積。
朝廷方體仁，乾坤應合德。
有酒不敢飲，獨樂神所責。
悲歌閉空屋，寫慰同心客。
徐子美杨君倚李元翰小酌言旧
作者：郭祥正
朝代：宋

南方多苦热，北地尤苦寒。
徐子掾招宜，七载滨夷蛮。
杨李仕并代，毳裘霜雪残。
一朝相续归，相看涕汍澜。
扪涕唤家僮，草草罗杯盘。
念昔共庠序，垂髫竞痴顽。
及今过六十，各各嗟衰颜。
光阴信如驰，生死无百年。
妻儿半凋丧，少喜多忧患。
吾方慕陶潜，行歌眷南山。
山气日夕佳，吾庐未尝关。
猿鸟相与居，丝桐时一弹。
三子方急禄，遑遑未能閒。
努力佐州县，须防官长难。
暂当陪我醉，余事不足言。
徐子美杨君倚李元翰小酌言旧
作者：郭祥正
朝代：宋

南方多苦热，北地尤苦寒。徐子掾招宜，七载滨夷蛮。杨李仕并代，毳裘霜雪残。一朝相续归，相看涕汍澜。扪涕唤家僮，草草罗杯盘。念昔共庠序，垂髫竞痴顽。及今过六十，各各嗟衰颜。光阴信如驰，生死无百年。妻儿半凋丧，少喜多忧患。吾方慕陶潜，行歌眷南山。山气日夕佳，吾庐未尝关。猿鸟相与居，丝桐时一弹。三子方急禄，遑遑未能閒。努力佐州县，须防官长难。暂当陪我醉，馀事不足言。
徐子美楊君倚李元翰小酌言舊
作者：郭祥正
朝代：宋

南方多苦熱，北地尤苦寒。
徐子掾招宜，七載濱夷蠻。
楊李仕并代，毳裘霜雪殘。
一朝相續歸，相看涕汍瀾。
捫涕喚家僮，草草羅杯盤。
念昔共庠序，垂髫競癡頑。
及今過六十，各各嗟衰顔。
光陰信如馳，生死無百年。
妻兒半凋喪，少喜多憂患。
吾方慕陶潛，行歌眷南山。
山氣日夕佳，吾廬未嘗關。
猿鳥相與居，絲桐時一彈。
三子方急祿，遑遑未能閒。
努力佐州縣，須防官長難。
暫當陪我醉，餘事不足言。
徐州黄楼歌寄苏子瞻
作者：郭祥正
朝代：宋

君不见彭门之黄楼，楼角突兀凌山丘。
云生雾暗失柱础，日升月落当帘鈎。
黄河西来骇奔流，顷刻十丈平城头。
浑涛舂撞怒鲸跃，危堞仅若杯盂浮。
斯民嚣嚣坐恐化鱼鼈，刺史当分天子忧。
植材筑土夜运昼，神物借力非人谋。
河还故道万家喜，匪公何以全吾州。
公来相基迭巨石，屋成因以黄名楼。
黄楼不独排河流，壮观弹压东诸侯。
重檐斜飞掣惊电，密瓦莹静蟠苍虬。
乘闲往往宴宾客，酒酣诗兴横霜秋。
沉思汉唐视陈迹，逆节怙险终何求。
谁令颈血溅砧斧，千载付与山河愁。
圣祖神宗仗仁义，中原一洗兵甲休。
朝廷尊崇郡县肃，彭门子弟长欢游。
长欢游，随五马，但看红袖舞华筵，不愿黄河到楼下。
徐州黄楼歌寄苏子瞻
作者：郭祥正
朝代：宋

君不见彭门之黄楼，楼角突兀凌山丘。云生雾暗失柱础，日升月落当帘钩。黄河西来骇奔流，顷刻十丈平城头。浑涛舂撞怒鲸跃，危堞仅若杯盂浮。斯民嚣嚣坐恐化鱼鳖，刺史当分天子忧。植材筑土夜运昼，神物借力非人谋。河还故道万家喜，匪公何以全吾州。公来相基叠巨石，屋成因以黄名楼。黄楼不独排河流，壮观弹压东诸侯。重檐斜飞掣惊电，密瓦瑩静蟠苍虬。乘闲往往宴宾客，酒酣诗兴横霜秋。沉思汉唐视陈迹，逆节怙险终何求。谁令颈血溅砧斧，千载付与山河愁。圣祖神宗仗仁义，中原一洗兵甲休。朝廷尊崇郡县肃，彭门子弟长欢游。长欢游，随五马，但看红袖舞华筵，不愿黄河到楼下。
徐州黄楼歌寄苏子瞻
作者：郭祥正
朝代：宋
体裁：古风

君不见彭门之黄楼，楼角突兀凌山丘。云生雾暗失柱础，日升月落当帘钩。黄河西来骇奔流，顷刻十丈平城头。浑涛舂撞怒鲸跃，危堞仅若杯盂浮。斯民嚣嚣坐恐化鱼鳖，刺史当分天子忧。植材筑土夜运昼，神物借力非人谋。河还故道万家喜，匪公何以全吾州。公来相基叠巨石，屋成因以黄名楼。黄楼不独排河流，壮观弹压东诸侯。重檐斜飞掣惊电，密瓦莹静蟠苍虬。乘闲往往宴宾客，酒酣诗兴横霜秋。沉思汉唐视陈迹，逆节怙险终何求。谁令颈血溅砧斧，千载付与山河愁。圣祖神宗仗仁义，中原一洗兵甲休。朝廷尊崇郡县肃，彭门子弟长欢游。长欢游，随五马，但看红袖舞华筵，不愿黄河到楼下。
徐州黄樓歌寄蘇子瞻
作者：郭祥正
朝代：宋

君不見彭門之黄樓，樓角突兀凌山丘。
雲生霧暗失柱礎，日升月落當簾鈎。
黄河西來駭奔流，頃刻十丈平城頭。
渾濤舂撞怒鯨躍，危堞僅若盃盂浮。
斯民囂囂坐恐化魚鼈，刺史當分天子憂。
植材築土夜運晝，神物借力非人謀。
河還故道萬家喜，匪公何以全吾州。
公來相基疊巨石，屋成因以黄名樓。
黄樓不獨排河流，壯觀彈壓東諸侯。
重簷斜飛掣驚電，密瓦瑩靜蟠蒼虬。
乘閑往往宴賓客，酒酣詩興横霜秋。
沉思漢唐視陳跡，逆節怙險終何求。
誰令頸血濺砧斧，千載付與山河愁。
聖祖神宗仗仁義，中原一洗兵甲休。
朝廷尊崇郡縣肅，彭門子弟長歡遊。
長歡遊，隨五馬，但看紅袖舞華筵，不願黄河到樓下。
得瑞金晖评上人书因以酬之
作者：郭祥正
朝代：宋

野寺三秋别，缄书一度收。青开今日眼，白尽昔年头。高义嗟难得，劳生苦远游。新亭名六以，真妄复何求。
得瑞金晖评上人书因以酬之
作者：郭祥正
朝代：宋

野寺三秋别，缄书一度收。
青开今日眼，白尽昔年头。
高义嗟难得，劳生苦远游。
新亭名六以，真妄復何求。
得瑞金暉評上人書因以酬之
作者：郭祥正
朝代：宋

野寺三秋别，緘書一度收。
青開今日眼，白盡昔年頭。
高義嗟難得，勞生苦遠游。
新亭名六以，真妄復何求。
復寒
作者：郭祥正
朝代：宋

三月閩南國，陰寒變慘淒。
市樓添酒價，山雨勒鶯啼。
田父憂春種，商人怯路泥。
何當好風日，稚子浴清溪。
復寒
作者：郭祥正
朝代：宋
体裁：五言律诗

三月闽南国，阴寒变惨凄。市楼添酒价，山雨勒莺啼。田父忧春种，商人怯路泥。何当好风日，稚子浴清溪。
復雪
作者：郭祥正
朝代：宋

连朝雪復雪，吾独拥红炉。
樽中亦有酒，不为饥寒驱。
目前奚所忧，所忧在村墟。
去年旱兼水，二税多逃逋。
十家九乏食，往往死路衢。
空山嗥虎豹，深渊卧龙鱼。
飞鸟各敛翼，康庄断行车。
倚门独悲歌，阳气何时舒。
復雪
作者：郭祥正
朝代：宋

連朝雪復雪，吾獨擁紅爐。
樽中亦有酒，不爲饑寒驅。
目前奚所憂，所憂在村墟。
去年旱兼水，二稅多逃逋。
十家九乏食，往往死路衢。
空山嗥虎豹，深淵卧龍魚。
飛鳥各斂翼，康莊斷行車。
倚門獨悲歌，陽氣何時舒。
微寒
作者：郭祥正
朝代：宋
体裁：五言律诗

广潦生寒夜，幽人独倚楼。渚涯迷海若，灯火想渔舟。雷鼓蛙争响，云天月暗流。未应时序变，初夏反如秋。
微寒
作者：郭祥正
朝代：宋

廣潦生寒夜，幽人獨倚樓。
渚涯迷海若，燈火想漁舟。
雷鼓蛙爭響，雲天月暗流。
未應時序變，初夏反如秋。
德化默亭觀雪呈鄭令
作者：郭祥正
朝代：宋

霜風結海天雲冰，夜寒斷盡朱絲繩。
曉來何處看猛雪，鄭令新亭最高絕。
倒披貂鼠一登臨，飛鳥不飛旱光滅。
時吟杜甫苦寒詩，白鵠翅垂眼流血。
崑崙關折非吾憂，但願春泥補地裂。
西南香鑪萬尋玉，遠思飄然看不足。
欲騎鸞鶴飛其顛，身雖未往神明肅。
又疑夢向瓊池過，王母樓殿高嵯峨。
粉圖屏風畫未竟，隱隱朽筆方森羅。
天工好奇人莫識，縱心壯觀聊唧唧。
酒瓶倒瀝萬籟沉，客子狂歌主人默。
默胡爲乎名斯亭，主人意深窺杳冥。
不爲四時役，不擇萬象嘉。
與時窮通自消息，見我狂歌應笑耶。
德化默亭观雪呈郑令
作者：郭祥正
朝代：宋

霜风结海天云冰，夜寒断尽朱丝绳。晓来何处看猛雪，郑令新亭最高绝。倒披貂鼠一登临，飞鸟不飞旱光灭。时吟杜甫苦寒诗，白鹄翅垂眼流血。昆崙关折非吾忧，但愿春泥补地裂。西南香炉万寻玉，远思飘然看不足。欲骑鸾鹤飞其颠，身虽未往神明肃。又疑梦向琼池过，王母楼殿高嵯峨。粉图屏风画未竟，隐隐朽笔方森罗。天工好奇人莫识，纵心壮观聊唧唧。酒瓶倒沥万籁沉，客子狂歌主人默。默胡为乎名斯亭，主人意深窥杳冥。不为四时役，不择万象嘉。与时穷通自消息，见我狂歌应笑耶。
德化默亭观雪呈郑令
作者：郭祥正
朝代：宋

霜风结海天云冰，夜寒断尽朱丝绳。
晓来何处看猛雪，郑令新亭最高绝。
倒披貂鼠一登临，飞鸟不飞旱光灭。
时吟杜甫苦寒诗，白鹄翅垂眼流血。
昆崙关折非吾忧，但愿春泥补地裂。
西南香鑪万寻玉，远思飘然看不足。
欲骑鸾鹤飞其颠，身虽未往神明肃。
又疑梦向琼池过，王母楼殿高嵯峨。
粉图屏风画未竟，隐隐朽笔方森罗。
天工好奇人莫识，纵心壮观聊唧唧。
酒瓶倒沥万籁沉，客子狂歌主人默。
默胡为乎名斯亭，主人意深窥杳冥。
不为四时役，不择万象嘉。
与时穷通自消息，见我狂歌应笑耶。
忆五松山
作者：郭祥正
朝代：宋

江南富山水，忽忆五松山。梁僧种松夺造物，至今千丈凌云间。上有寒蟾吐魄凝冰雪，下有铜陵碧涧倾潺潺。雷公睥睨不可以挥斧，老鹤飞来势欲止而复还，猿猱侧望何由攀。琉璃殿阁若化出，四天之众说法鸣金镮。我尝脱屣往栖息，六月清风无汗颜。浓阴可爱坐盘石，绿酒酌尽横琴弹。命宫叩徵天地变，听之以气往往生羽翰。纷埃不到佛净国，岂识人间行路难。尘劳忽起旧缘想，倒骑匹马来长安。修鳞掉尾业已困，涸辙孰与西江澜。发疏齿缺形将残，畏涂足蹑心胆寒。屈原怀沙贾谊贬，身后忠名何足观。不如宴坐碧山里，笑傲每携云月欢。明朝却欲渡江去，五松岩户无人关。方壶员峤太殊绝，幸有此山容我闲。
忆五松山
作者：郭祥正
朝代：宋

江南富山水，忽忆五松山。
梁僧种松夺造物，至今千丈凌云间。
上有寒蟾吐魄凝冰雪，下有铜陵碧涧倾潺潺。
雷公睥睨不可以挥斧，老鹤飞来势欲止而復还，猿猱侧望何由攀。
琉璃殿阁若化出，四天之众说法鸣金镮。
我尝脱屣往栖息，六月清风无汗颜。
浓阴可爱坐盘石，绿酒酌尽横琴弹。
命宫叩征天地变，听之以气往往生羽翰。
纷埃不到佛凈国，岂识人间行路难。
尘劳忽起旧缘想，倒骑匹马来长安。
修鳞掉尾业已困，涸辙孰与西江澜。
髮疏齿缺形将残，畏涂足蹑心胆寒。
屈原怀沙贾谊贬，身后忠名何足观。
不如宴坐碧山裏，笑傲每携云月欢。
明朝却欲渡江去，五松岩户无人关。
方壶员峤太殊绝，幸有此山容我闲。
忆别
作者：郭祥正
朝代：宋
体裁：五言绝句

佳人万里别，一念肠千结。何处望书来，天南雁飞绝。
忆小子鼎
作者：郭祥正
朝代：宋
体裁：五言律诗

元朝别家去，音信隔三春。读易应终卷，端居莫患贫。定交疏燕雀，养节慕松筠。冤狱何时辨，思儿泪满巾。
忆敬亭山作
作者：郭祥正
朝代：宋

忽忆敬亭山，翠碧千万寻。白云拂地弄晴影，黄猿啸晚清人心。桃花流水三月深，柳絮披烟辞故林。重楼复殿据山脚，像塑制度祠非淫。晋时谢守曾赛雨，至今石上镌遗吟。五言雅重参二典，琅琅一诵铿璆琳。绿潭无底白玉沈，千载何人知此音。李白骑鲸出沧海，回鞭曾宿岧峣岑。却泛虚舟弄溪月，紫霞之杯倾不歇。醉来更约崔宗之，秋水玄谈清兴发。数公逸驾何当还，怅望英风不可攀。信道相看两不厌，古来只有敬亭山。
忆敬亭山作
作者：郭祥正
朝代：宋

忽忆敬亭山，翠碧千万寻。
白云拂地弄晴影，黄猿啸晚清人心。
桃花流水三月深，柳絮披烟辞故林。
重楼复殿据山脚，像塑制度祠非淫。
晋时谢守曾赛雨，至今石上镌遗吟。
五言雅重参二典，琅琅一诵铿璆琳。
绿潭无底白玉沈，千载何人知此音。
李白骑鲸出沧海，回鞭曾宿岧嶤岑。
却泛虚舟弄溪月，紫霞之杯倾不歇。
醉来更约崔宗之，秋水玄谈清兴发。
数公逸驾何当还，怅望英风不可攀。
信道相看两不厌，古来只有敬亭山。
志士吟二首
作者：郭祥正
朝代：宋

群材欣向荣，志士寂无托。独鸟千里飞，天末孤云泊。越女殊西子，秦声异别鹤。守贞不辞贫，怡怡内常乐。高歌戛金玉，其声震寥廓。岁华忽已晚，志士将奈何。摧车眷前修，停泽无馀波。知命守穷贱，脱屣南山阿。出从麋鹿游，坐与猿鸟歌。采菊复采薇，聊以养天和。
志士吟二首·其一
作者：郭祥正
朝代：宋

羣材欣向榮，志士寂無託。
獨鳥千里飛，天末孤雲泊。
越女殊西子，秦聲異别鶴。
守貞不辭貧，怡怡內常樂。
高歌戛金玉，其聲震寥廓。
志士吟二首·其一
作者：郭祥正
朝代：宋

羣材欣向荣，志士寂无託。
独鸟千里飞，天末孤云泊。
越女殊西子，秦声异别鹤。
守贞不辞贫，怡怡内常乐。
高歌戛金玉，其声震寥廓。
志士吟二首·其一
作者：郭祥正
朝代：宋

群材欣向荣，志士寂无托。独鸟千里飞，天末孤云泊。越女殊西子，秦声异别鹤。守贞不辞贫，怡怡内常乐。高歌戛金玉，其声震寥廓。
志士吟二首·其二
作者：郭祥正
朝代：宋

岁华忽已晚，志士将奈何。
摧车眷前修，停泽无余波。
知命守穷贱，脱屣南山阿。
出从麋鹿游，坐与猿鸟歌。
采菊復采薇，聊以养天和。
志士吟二首·其二
作者：郭祥正
朝代：宋

岁华忽已晚，志士将奈何。摧车眷前修，停泽无馀波。知命守穷贱，脱屣南山阿。出从麋鹿游，坐与猿鸟歌。采菊复采薇，聊以养天和。
志士吟二首·其二
作者：郭祥正
朝代：宋

歲華忽已晚，志士將奈何。
摧車眷前修，停澤無餘波。
知命守窮賤，脱屣南山阿。
出從麋鹿遊，坐與猿鳥歌。
采菊復采薇，聊以養天和。
志游呈蒋帅颖叔
作者：郭祥正
朝代：宋

焚香瞻五仙，登楼瞰沧海。
题轩名双林，却酒饭蔬菜。
还趋法性寺，烂漫发幽晦。
房公润经处，兰茝遗芳在。
老木已千年，成林播佳话。
危坛半頽缺，曾传祖师戒。
达多与药止，古像各潇洒。
归时已残阳，心渊生沆瀣。
兰亭世俗饮，尚足传异代。
佛境清净缘，浩劫永不坏。
聊志一日游，结交向方外。
志游呈蒋帅颖叔
作者：郭祥正
朝代：宋

焚香瞻五仙，登楼瞰沧海。题轩名双林，却酒饭蔬菜。还趋法性寺，烂漫发幽晦。房公润经处，兰茝遗芳在。老木已千年，成林播佳话。危坛半颓缺，曾传祖师戒。达多与药止，古像各潇洒。归时已残阳，心渊生沆瀣。兰亭世俗饮，尚足传异代。佛境清净缘，浩劫永不坏。聊志一日游，结交向方外。
怀友二首
作者：郭祥正
朝代：宋

夕阳在窗户，凉气何处来。微风泛庭柯，萧萧历空阶。抱琴一写之，冰霜溅孤怀。但惜对樽酌，而无良友偕。聊将幽独思，滔滔寄长淮。晚坐庭树下，凉飔经我怀。亦有樽中物，佳人殊未来。佳人隔重城，谁复为之侪。瞻云云行天，步月月满阶。想闻诵声作，崩腾泻江淮。
怀友二首·其一
作者：郭祥正
朝代：宋

夕阳在窗户，凉气何处来。微风泛庭柯，萧萧历空阶。抱琴一写之，冰霜溅孤怀。但惜对樽酌，而无良友偕。聊将幽独思，滔滔寄长淮。
怀友二首·其一
作者：郭祥正
朝代：宋

夕阳在窻户，凉气何处来。
微风泛庭柯，萧萧历空阶。
抱琴一写之，冰霜溅孤怀。
但惜对樽酌，而无良友偕。
聊将幽独思，滔滔寄长淮。
怀友二首·其二
作者：郭祥正
朝代：宋

晚坐庭树下，凉飔经我怀。亦有樽中物，佳人殊未来。佳人隔重城，谁复为之侪。瞻云云行天，步月月满阶。想闻诵声作，崩腾泻江淮。
怀友二首·其二
作者：郭祥正
朝代：宋

晚坐庭树下，凉飔经我怀。
亦有樽中物，佳人殊未来。
佳人隔重城，谁復为之侪。
瞻云云行天，步月月满阶。
想闻诵声作，崩腾泻江淮。
怀天骘
作者：郭祥正
朝代：宋
体裁：五言律诗

筑室君先隐，穷途我正难。流莺春谷暖，别鹤玉琴寒。泉响经时听，云光抵暮看。异方空泪眼，何日共幽欢。
怀平云阁兼简明惠大师仙公
作者：郭祥正
朝代：宋

跨空起高阁，北望敬亭山。白云无根蒂，舒卷随风还。或堕溪水上，却萦松石间。就之既明灭，了然不可攀。谢公赛雨诗，千秋泻潺潺。李白弄月处，寒光湛清湾。神交自冥合，彷佛眉睫间。使我恋此境，每来终日閒。如何一挥手，失势落尘寰。功业复未就，但惊须鬓斑。沧浪不可濯，执热长汗颜。缅怀大道师，焚香坐玄关。悲心度群苦，振锡鸣金镮。行当禀慈诲，惠照开昏顽。
怀平云阁兼简明惠大师仙公
作者：郭祥正
朝代：宋

跨空起高阁，北望敬亭山。
白云无根蔕，舒卷随风还。
或堕溪水上，却萦松石间。
就之既明灭，了然不可攀。
谢公赛雨诗，千秋泻潺潺。
李白弄月处，寒光湛清湾。
神交自冥合，彷佛眉睫间。
使我恋此境，每来终日閒。
如何一挥手，失势落尘寰。
功业復未就，但惊鬚鬓斑。
沧浪不可濯，执热长汗颜。
缅怀大道师，焚香坐玄关。
悲心度羣苦，振锡鸣金镮。
行当禀慈诲，惠照开昏顽。
怀归
作者：郭祥正
朝代：宋
体裁：七言绝句

黄鹂出谷鸣声软，紫燕营巢意思和。欲问江南近消息，落花飞絮向人多。
怀当涂石城寺
作者：郭祥正
朝代：宋

城东二十里，寺有古石城。
过尽绿桑野，还依流水行。
水穷山亦合，老木一区平。
藓留虎豹迹，岩多猿狖鸣。
楼殿横涧阴，像塑铅黄剥。
庭中有高花，碧叶抱丹渥。
不知何岁年，舂容镇柔濯。
山僧亦庞眉，发语颇真朴。
却读罗泰碑，始知征战场。
赤谷纳箭血，夜鬼嗥冷创。
云雾第黯黪，英雄今则亡。
谁建大法宇，救援弘津梁。
每来即忘还，览古恣吟眺。
沿崕采菖蒲，兴发辄长啸。
偶随辟书起，末路遂难料。
十年未能归，应为山僧诮。
怀当涂石城寺
作者：郭祥正
朝代：宋

城东二十里，寺有古石城。过尽绿桑野，还依流水行。水穷山亦合，老木一区平。藓留虎豹迹，岩多猿狖鸣。楼殿横涧阴，像塑铅黄剥。庭中有高花，碧叶抱丹渥。不知何岁年，舂容镇柔濯。山僧亦庞眉，发语颇真朴。却读罗泰碑，始知征战场。赤谷纳箭血，夜鬼嗥冷创。云雾第黯黪，英雄今则亡。谁建大法宇，救援弘津梁。每来即忘还，览古恣吟眺。沿崖采菖蒲，兴发辄长啸。偶随辟书起，末路遂难料。十年未能归，应为山僧诮。
怀文忠公
作者：郭祥正
朝代：宋
体裁：七言绝句

平生最爱醉翁诗，游遍琅琊想醉时。一代风流随手尽，谷泉岩鸟不胜悲。
怀青山草堂
作者：郭祥正
朝代：宋

三峰连延一峰尊，龙山白纻如儿孙。重冈复岭控官道，北望金陵真国门。淙流奔激洒河汉，两溪直接丹湖源。松荒桧老古佛刹，鸡鸣春晚桃花村。石崩废井谢公宅，龟仆断碣长庚坟。斯人白骨已化土，英气往往成烟云。我昔弃官结茅宇，九品青衫安足数。竹筒盛酒骑白牛，醉眠看天与天语。如何蹭蹬随辟书，十年又向风尘趋。只今两鬓满霜雪，功业不成思旧庐。山花解忘忧，山鸟名提壶。四邻未必便弃我，三径荒草还堪锄。乌泥田肥种秫稻，紫莼味美饶嘉鱼。盈缸酿酒邀客饮，林下散发时时梳。谁人絷尔不归去，自问此心无乃愚。
怀青山草堂
作者：郭祥正
朝代：宋

三峰连延一峰尊，龙山白纻如儿孙。
重冈复岭控官道，北望金陵真国门。
淙流奔激洒河汉，两溪直接丹湖源。
松荒桧老古佛刹，鸡鸣春晚桃花村。
石崩废井谢公宅，龟仆断碣长庚坟。
斯人白骨已化土，英气往往成烟云。
我昔弃官结茅宇，九品青衫安足数。
竹筒盛酒骑白牛，醉眠看天与天语。
如何蹭蹬随辟书，十年又向风尘趋。
只今两鬓满霜雪，功业不成思旧庐。
山花解忘忧，山鸟名提壶。
四邻未必便弃我，三径荒草还堪锄。
乌泥田肥种秫稻，紫莼味美饶嘉鱼。
盈缸酿酒邀客饮，林下散髮时时梳。
谁人絷尔不归去，自问此心无乃愚。
思嵩送刘推官赴幕府
作者：郭祥正
朝代：宋

我思嵩兮，三十六峰之葱苍。
云霞卷舒兮，纷五色而烂朝阳。
渺羣仙之不可见兮，时有鸾鹤双翱翔。
穷崖断壑兮，飞泉吼怒舂琳琅。
俨修松与美竹兮，碧离离而低昂。
考周室之卜世兮，顾八表为中央。
天乃宠于吾宋兮，六陵相差而永藏。
惟传祚之亿万兮，岂八百以为之长。
引伊洛之二水兮，聿通汴而注扬。
回黄流于故道兮，灭湍射而汪洋。
横星桥于河汉兮，紫阙峙而炜煌。
列槐植之行秀兮，历五代而经唐。
承太平之雨露兮，幸不遭乎伐戕。
为众木之耆艾兮，如羽盖之迭张。
慨离彼而适此兮，亦出处之靡常。
既寓情于物表兮，独思嵩之未忘。
忽有客兮鼓檝，言别我兮灵羊。
将度庾岭，沿涛江。
涉淮泝汴，入幕乎洛阳。
词气有余，顿挫铿锵。
诚南士之颖出，然未始离乎炎荒。
请陟嵩而远览，循今古而徜徉。
矫垂天之翼，灿琼瑶之章。
于是被诏音，登玉堂。
返视乎罗浮朱明，如弃鱼目而怀夜光也。
思嵩送刘推官赴幕府
作者：郭祥正
朝代：宋

我思嵩兮，三十六峰之葱苍。云霞卷舒兮，纷五色而烂朝阳。渺群仙之不可见兮，时有鸾鹤双翱翔。穷崖断壑兮，飞泉吼怒舂琳琅。俨修松与美竹兮，碧离离而低昂。考周室之卜世兮，顾八表为中央。天乃宠于吾宋兮，六陵相差而永藏。惟传祚之亿万兮，岂八百以为之长。引伊洛之二水兮，聿通汴而注扬。回黄流于故道兮，灭湍射而汪洋。横星桥于河汉兮，紫阙峙而炜煌。列槐植之行秀兮，历五代而经唐。承太平之雨露兮，幸不遭乎伐戕。为众木之耆艾兮，如羽盖之迭张。慨离彼而适此兮，亦出处之靡常。既寓情于物表兮，独思嵩之未忘。忽有客兮鼓楫，言别我兮灵羊。将度庾岭，沿涛江。涉淮溯汴，入幕乎洛阳。词气有馀，顿挫铿锵。诚南士之颖出，然未始离乎炎荒。请陟嵩而远览，循今古而徜徉。矫垂天之翼，灿琼瑶之章。于是被诏音，登玉堂。返视乎罗浮朱明，如弃鱼目而怀夜光也。
思嵩送劉推官赴幕府
作者：郭祥正
朝代：宋

我思嵩兮，三十六峰之葱蒼。
雲霞卷舒兮，紛五色而爛朝陽。
渺羣仙之不可見兮，時有鸞鶴雙翺翔。
窮崖斷壑兮，飛泉吼怒舂琳琅。
儼修松與美竹兮，碧離離而低昂。
考周室之卜世兮，顧八表爲中央。
天乃寵于吾宋兮，六陵相差而永藏。
惟傳祚之億萬兮，豈八百以爲之長。
引伊洛之二水兮，聿通汴而注揚。
回黄流于故道兮，滅湍射而汪洋。
横星橋于河漢兮，紫闕峙而煒煌。
列槐植之行秀兮，歷五代而經唐。
承太平之雨露兮，幸不遭乎伐戕。
爲衆木之耆艾兮，如羽蓋之迭張。
慨離彼而適此兮，亦出處之靡常。
既寓情于物表兮，獨思嵩之未忘。
忽有客兮鼓檝，言别我兮靈羊。
將度庾嶺，沿濤江。
涉淮泝汴，入幕乎洛陽。
詞氣有餘，頓挫鏗鏘。
誠南士之穎出，然未始離乎炎荒。
請陟嵩而遠覽，循今古而徜徉。
矯垂天之翼，燦瓊瑤之章。
于是被詔音，登玉堂。
返視乎羅浮朱明，如棄魚目而懷夜光也。
怡亭
作者：郭祥正
朝代：宋
体裁：古风

英才欣会遇，旷怀各无瑕。二李妙分篆，裴铭语尤嘉。盘盘虬奋鳞，灼灼月吐华。天影望不尽，雁行飞屡斜。晴云依晚岫，芳草接平沙。东溟与西塞，吾宁辨渚涯。
怡亭
作者：郭祥正
朝代：宋

英才欣會遇，曠懷各無瑕。
二李妙分篆，裴銘語尤嘉。
盤盤虬奮鱗，灼灼月吐華。
天影望不盡，雁行飛屢斜。
晴雲依晚岫，芳草接平沙。
東溟與西塞，吾寧辨渚涯。
怡軒吟贈番陽張孝子
作者：郭祥正
朝代：宋

古云蜀道難，蜀道之難難於上青天。
孝子尋親不辭遠，草蹻負米離番川。
西從荆州望夔國，捫蘿躡石穿林巔。
峽山愈深人跡絕，但聞悲風泠澗聲潺湲。
汲溪鑽火行復餐，夜宿茅屋衣裳單。
迴看江南路九千，一見歸客吞悲酸。
寄聲吾母形骸安，慎勿爲語皮皴乾。
涪州城西遇征蠻，城門防盜白晝關。
撫膺仰天涕汍瀾，見親之難難於蜀道難。
成都漸近心稍寛，踴躍可得瞻耆顔。
父昔離家子方孕，子得見父今壯年。
胡弗歸兮死敢請，慰我慈母心懸懸。
三往三返又十載，孝子執轡方言還。
番人聞歸競嗟喜，夫婦白首重團圓。
誅茅立屋奉甘旨，陳侯篆榜名怡軒。
春禽提壺助春飲，綵衣自舞春風前。
腰金饌玉非我欲，但願眉壽雙松堅。
朝熙熙，暮熙熙，誰將朱絲繩，奏我怡軒詩。
怡轩吟赠番阳张孝子
作者：郭祥正
朝代：宋

古云蜀道难，蜀道之难难于上青天。孝子寻亲不辞远，草蹻负米离番川。西从荆州望夔国，扪萝蹑石穿林巅。峡山愈深人迹绝，但闻悲风泠涧声潺湲。汲溪钻火行复餐，夜宿茅屋衣裳单。回看江南路九千，一见归客吞悲酸。寄声吾母形骸安，慎勿为语皮皴乾。涪州城西遇征蛮，城门防盗白昼关。抚膺仰天涕汍澜，见亲之难难于蜀道难。成都渐近心稍宽，踊跃可得瞻耆颜。父昔离家子方孕，子得见父今壮年。胡弗归兮死敢请，慰我慈母心悬悬。三往三返又十载，孝子执辔方言还。番人闻归竞嗟喜，夫妇白首重团圆。诛茅立屋奉甘旨，陈侯篆榜名怡轩。春禽提壶助春饮，綵衣自舞春风前。腰金馔玉非我欲，但愿眉寿双松坚。朝熙熙，暮熙熙，谁将朱丝绳，奏我怡轩诗。
怡轩吟赠番阳张孝子
作者：郭祥正
朝代：宋

古云蜀道难，蜀道之难难于上青天。
孝子寻亲不辞远，草蹻负米离番川。
西从荆州望夔国，扪萝蹑石穿林巅。
峡山愈深人迹绝，但闻悲风泠涧声潺湲。
汲溪钻火行復餐，夜宿茅屋衣裳单。
迴看江南路九千，一见归客吞悲酸。
寄声吾母形骸安，慎勿为语皮皴干。
涪州城西遇征蛮，城门防盗白昼关。
抚膺仰天涕汍澜，见亲之难难于蜀道难。
成都渐近心稍寛，踊跃可得瞻耆颜。
父昔离家子方孕，子得见父今壮年。
胡弗归兮死敢请，慰我慈母心悬悬。
三往三返又十载，孝子执辔方言还。
番人闻归竞嗟喜，夫妇白首重团圆。
诛茅立屋奉甘旨，陈侯篆榜名怡轩。
春禽提壶助春饮，綵衣自舞春风前。
腰金馔玉非我欲，但愿眉寿双松坚。
朝熙熙，暮熙熙，谁将朱丝绳，奏我怡轩诗。
怨别二首
作者：郭祥正
朝代：宋

渡江君别妾，恨不如桃叶。桃叶解随君，渡江不用楫。妾既不得随，渡江楫如飞。自怜妾命薄，江头还独归。一步一回首，碧云凝落晖。空将盈掬泪，和粉洒罗衣。团扇不遮面，欲君永相见。胡为忽别妾，船逐南风便。君行妾独处，妾复谁为主。正似晚春花，零落随风雨。有情频寄书，莫令书更疏。却羡路傍草，到处逢君车。
怨别二首·其一
作者：郭祥正
朝代：宋
体裁：古风

渡江君别妾，恨不如桃叶。桃叶解随君，渡江不用楫。妾既不得随，渡江楫如飞。自怜妾命薄，江头还独归。一步一回首，碧云凝落晖。空将盈掬泪，和粉洒罗衣。
怨别二首·其一
作者：郭祥正
朝代：宋

渡江君别妾，恨不如桃葉。
桃葉解隨君，渡江不用楫。
妾既不得隨，渡江楫如飛。
自憐妾命薄，江頭還獨歸。
一步一回首，碧雲凝落暉。
空將盈掬淚，和粉灑羅衣。
怨别二首·其二
作者：郭祥正
朝代：宋

团扇不遮面，欲君永相见。胡为忽别妾，船逐南风便。君行妾独处，妾复谁为主。正似晚春花，零落随风雨。有情频寄书，莫令书更疏。却羡路傍草，到处逢君车。
怨别二首·其二
作者：郭祥正
朝代：宋

团扇不遮面，欲君永相见。
胡为忽别妾，船逐南风便。
君行妾独处，妾復谁为主。
正似晚春花，零落随风雨。
有情频寄书，莫令书更疏。
却羡路傍草，到处逢君车。
怨别二首·其二
作者：郭祥正
朝代：宋

團扇不遮面，欲君永相見。
胡爲忽别妾，船逐南風便。
君行妾獨處，妾復誰爲主。
正似晚春花，零落隨風雨。
有情頻寄書，莫令書更疏。
却羡路傍草，到處逢君車。
悲阳春
作者：郭祥正
朝代：宋

悲阳春，阳春可乐胡为悲。桃花枝上开未足，数片已逐狂风吹。阳春能来不能久，年少看花今白首。击毬驰马力已疲，欲傍樽罍先怕酒。佳人如皓月，顾我犹衰蓬。相倚不相似，两心何可同。请折并蒂花，更看鸳鸯鸟。容华与毛羽，相鲜乃为好。挥手谢佳人，浩歌悲阳春。阳春易衰歇，尔貌岂长新。
悲阳春
作者：郭祥正
朝代：宋

悲阳春，阳春可乐胡为悲。
桃花枝上开未足，数片已逐狂风吹。
阳春能来不能久，年少看花今白首。
击毬驰马力已疲，欲傍樽罍先怕酒。
佳人如皓月，顾我犹衰蓬。
相倚不相似，两心何可同。
请折并蔕花，更看鸳鸯鸟。
容华与毛羽，相鲜乃为好。
挥手谢佳人，浩歌悲阳春。
阳春易衰歇，尔貌岂长新。
悲陽春
作者：郭祥正
朝代：宋

悲陽春，陽春可樂胡爲悲。
桃花枝上開未足，數片已逐狂風吹。
陽春能來不能久，年少看花今白首。
擊毬馳馬力已疲，欲傍樽罍先怕酒。
佳人如皓月，顧我猶衰蓬。
相倚不相似，兩心何可同。
請折並蔕花，更看鴛鴦鳥。
容華與毛羽，相鮮乃爲好。
揮手謝佳人，浩歌悲陽春。
陽春易衰歇，爾貌豈長新。
感怀寄泉守陈君举大夫
作者：郭祥正
朝代：宋

柴门永日泪沾巾，事与心违渐失真。家住江南几万里，身留海上已三春。明时枉作衔冤客，皓首翻为哭子人。多谢泉州贤府主，数将书札问悲辛。
感怀寄泉守陈君举大夫
作者：郭祥正
朝代：宋

柴门永日泪沾巾，事与心违渐失真。
家住江南几万里，身留海上巳三春。
明时枉作衔冤客，皓首翻为哭子人。
多谢泉州贤府主，数将书札问悲辛。
感怀赠鄂守李公择
作者：郭祥正
朝代：宋

君颜削寒冰，君心抱坚玉。
自甘正谏黜，不受公议辱。
请言会面初，遭艰守穷屋。
屋临修水阳，蓬门入深竹。
伯季止三人，羣书聚头读。
野夫学孟郊，苦吟中夜哭。
公达学伊尹，经济饱胸腹。
君乃学扬雄，草玄明倚伏。
遂兼孔氏易，极变悟神速。
亭亭出林材，濯春千丈绿。
我愿从之游，旦暮同饮餗。
忠规日有益，文彩观郁郁。
不肖俄遭谗，逃形入空谷。
诸君释服起，为贫苟微禄。
君来宣城幕，众谓得杜牧。
我适游昭亭，林中骑白鹿。
时趋资深堂，遇君亦休沐。
饮酣河汉低，谈高鬼神肃。
出处二三年，于焉失羁束。
一别几何时，离羣念幽独。
野夫今郎官，佐郡驰朱毂。
公达遽不幸，高名收鬼录。
君昔居谏省，上方容启沃。
忽分江夏符，善教苏弊俗。
众饥发仓赈，卖丁与金赎。
载歌奇章公，间运始来復。
顾我最飘零，尘网自投足。
遐趋僻小郡，势若羝羊触。
道出贤侯藩，菁莪闻乐育。
况当黄鹤楼，晴江春扑扑。
美人卷红绡，笛奏梅花曲。
龙行水底吟，云在山头宿。
酩酊安敢辞，念此龄运促。
君名方显显，我困已碌碌。
一为涸辙鱼，一作秋空鹄。
愁来如江河，篑障不可筑。
聊书感怀篇，泪下遂盈掬。
感怀赠鄂守李公择
作者：郭祥正
朝代：宋

君颜削寒冰，君心抱坚玉。自甘正谏黜，不受公议辱。请言会面初，遭艰守穷屋。屋临修水阳，蓬门入深竹。伯季止三人，群书聚头读。野夫学孟郊，苦吟中夜哭。公达学伊尹，经济饱胸腹。君乃学扬雄，草玄明倚伏。遂兼孔氏易，极变悟神速。亭亭出林材，濯春千丈绿。我愿从之游，旦暮同饮餗。忠规日有益，文彩观郁郁。不肖俄遭谗，逃形入空谷。诸君释服起，为贫苟微禄。君来宣城幕，众谓得杜牧。我适游昭亭，林中骑白鹿。时趋资深堂，遇君亦休沐。饮酣河汉低，谈高鬼神肃。出处二三年，于焉失羁束。一别几何时，离群念幽独。野夫今郎官，佐郡驰朱毂。公达遽不幸，高名收鬼录。君昔居谏省，上方容启沃。忽分江夏符，善教苏弊俗。众饥发仓赈，卖丁与金赎。载歌奇章公，间运始来复。顾我最飘零，尘网自投足。遐趋僻小郡，势若羝羊触。道出贤侯藩，菁莪闻乐育。况当黄鹤楼，晴江春扑扑。美人卷红绡，笛奏梅花曲。龙行水底吟，云在山头宿。酩酊安敢辞，念此龄运促。君名方显显，我困已碌碌。一为涸辙鱼，一作秋空鹄。愁来如江河，篑障不可筑。聊书感怀篇，泪下遂盈掬。
感懷寄泉守陳君舉大夫
作者：郭祥正
朝代：宋

柴門永日淚沾巾，事與心違漸失真。
家住江南幾萬里，身留海上巳三春。
明時枉作銜冤客，皓首翻爲哭子人。
多謝泉州賢府主，數將書札問悲辛。
感懷贈鄂守李公擇
作者：郭祥正
朝代：宋

君顔削寒冰，君心抱堅玉。
自甘正諫黜，不受公議辱。
請言會面初，遭艱守窮屋。
屋臨修水陽，蓬門入深竹。
伯季止三人，羣書聚頭讀。
野夫學孟郊，苦吟中夜哭。
公達學伊尹，經濟飽胸腹。
君乃學揚雄，草玄明倚伏。
遂兼孔氏易，極變悟神速。
亭亭出林材，濯春千丈綠。
我願從之遊，旦暮同飲餗。
忠規日有益，文彩觀郁郁。
不肖俄遭讒，逃形入空谷。
諸君釋服起，爲貧苟微祿。
君來宣城幕，衆謂得杜牧。
我適游昭亭，林中騎白鹿。
時趨資深堂，遇君亦休沐。
飲酣河漢低，談高鬼神肅。
出處二三年，於焉失羈束。
一別幾何時，離羣念幽獨。
野夫今郎官，佐郡馳朱轂。
公達遽不幸，高名收鬼錄。
君昔居諫省，上方容啟沃。
忽分江夏符，善教蘇弊俗。
衆饑發倉賑，賣丁與金贖。
載歌奇章公，間運始來復。
顧我最飄零，塵網自投足。
遐趨僻小郡，勢若羝羊觸。
道出賢侯藩，菁莪聞樂育。
況當黄鶴樓，晴江春撲撲。
美人卷紅綃，笛奏梅花曲。
龍行水底吟，雲在山頭宿。
酩酊安敢辭，念此齡運促。
君名方顯顯，我困已碌碌。
一爲涸轍魚，一作秋空鵠。
愁來如江河，簣障不可築。
聊書感懷篇，淚下遂盈掬。
感春二首
作者：郭祥正
朝代：宋

高枝花自舞，低枝花自笑。上有浓露濯，下有清溪照。开落十日间，谁识春工妙。一杯亦颓然，独醒时所诮。盎盎酒杯绿，披披花萼笑。虽无同心客，幸有白日照。趋时性已拙，悲歌声不妙。素发未能归，猿鸟应相诮。
感春二首·其一
作者：郭祥正
朝代：宋

高枝花自舞，低枝花自笑。
上有浓露濯，下有清溪照。
开落十日间，谁识春工妙。
一杯亦頽然，独醒时所诮。
感春二首·其一
作者：郭祥正
朝代：宋

高枝花自舞，低枝花自笑。上有浓露濯，下有清溪照。开落十日间，谁识春工妙。一杯亦颓然，独醒时所诮。
感春二首·其一
作者：郭祥正
朝代：宋

高枝花自舞，低枝花自笑。
上有濃露濯，下有清溪照。
開落十日間，誰識春工妙。
一杯亦頽然，獨醒時所誚。
感春二首·其二
作者：郭祥正
朝代：宋

盎盎酒杯绿，披披花萼笑。虽无同心客，幸有白日照。趋时性已拙，悲歌声不妙。素发未能归，猿鸟应相诮。
感春二首·其二
作者：郭祥正
朝代：宋

盎盎酒杯绿，披披花萼笑。
虽无同心客，幸有白日照。
趋时性已拙，悲歌声不妙。
素髮未能归，猿鸟应相诮。
感春二首·其二
作者：郭祥正
朝代：宋

盎盎酒盃綠，披披花萼笑。
雖無同心客，幸有白日照。
趨時性已拙，悲歌聲不妙。
素髮未能歸，猿鳥應相誚。
慎宰練德符招飲僧舍二首·其一
作者：郭祥正
朝代：宋

雜花開遍縣城東，不惜提壺細雨中。
應是花枝羞老客，故含春恨泣殘紅。
慎宰練德符招飲僧舍二首·其二
作者：郭祥正
朝代：宋

一庭寒柏寺荒凉，亦有花枝出短牆。
善政得閒能喚客，春風相伴倒壺觴。
慎宰练德符招饮僧舍二首
作者：郭祥正
朝代：宋

杂花开遍县城东，不惜提壶细雨中。应是花枝羞老客，故含春恨泣残红。一庭寒柏寺荒凉，亦有花枝出短墙。善政得閒能唤客，春风相伴倒壶觞。
慎宰练德符招饮僧舍二首·其一
作者：郭祥正
朝代：宋
体裁：七言绝句

杂花开遍县城东，不惜提壶细雨中。应是花枝羞老客，故含春恨泣残红。
慎宰练德符招饮僧舍二首·其二
作者：郭祥正
朝代：宋
体裁：七言绝句

一庭寒柏寺荒凉，亦有花枝出短墙。善政得閒能唤客，春风相伴倒壶觞。
憶五松山
作者：郭祥正
朝代：宋

江南富山水，忽憶五松山。
梁僧種松奪造物，至今千丈凌雲間。
上有寒蟾吐魄凝冰雪，下有銅陵碧澗傾潺潺。
雷公睥睨不可以揮斧，老鶴飛來勢欲止而復還，猿猱側望何由攀。
琉璃殿閣若化出，四天之衆說法鳴金鐶。
我嘗脱屣往棲息，六月清風無汗顔。
濃陰可愛坐盤石，綠酒酌盡横琴彈。
命宫叩徵天地變，聽之以氣往往生羽翰。
紛埃不到佛凈國，豈識人間行路難。
塵勞忽起舊緣想，倒騎匹馬來長安。
修鱗掉尾業已困，涸轍孰與西江瀾。
髮疏齒缺形將殘，畏塗足躡心膽寒。
屈原懷沙賈誼貶，身後忠名何足觀。
不如宴坐碧山裏，笑傲每攜雲月歡。
明朝却欲渡江去，五松巖戶無人關。
方壺員嶠太殊絕，幸有此山容我閑。
憶别
作者：郭祥正
朝代：宋

佳人萬里别，一念腸千結。
何處望書來，天南雁飛絕。
憶小子鼎
作者：郭祥正
朝代：宋

元朝别家去，音信隔三春。
讀易應終卷，端居莫患貧。
定交疏燕雀，養節慕松筠。
冤獄何時辨，思兒淚滿巾。
憶敬亭山作
作者：郭祥正
朝代：宋

忽憶敬亭山，翠碧千萬尋。
白雲拂地弄晴影，黄猿嘯晚清人心。
桃花流水三月深，柳絮披烟辭故林。
重樓複殿据山脚，像塑制度祠非淫。
晉時謝守曾賽雨，至今石上鐫遺吟。
五言雅重參二典，琅琅一誦鏗璆琳。
綠潭無底白玉沈，千載何人知此音。
李白騎鯨出滄海，回鞭曾宿岧嶤岑。
却泛虚舟弄溪月，紫霞之杯傾不歇。
醉來更約崔宗之，秋水玄談清興發。
數公逸駕何當還，悵望英風不可攀。
信道相看兩不厭，古來只有敬亭山。
懷友二首·其一
作者：郭祥正
朝代：宋

夕陽在窻戶，凉氣何處來。
微風泛庭柯，蕭蕭歷空階。
抱琴一寫之，冰霜濺孤懷。
但惜對樽酌，而無良友偕。
聊將幽獨思，滔滔寄長淮。
懷友二首·其二
作者：郭祥正
朝代：宋

晚坐庭樹下，凉颸經我懷。
亦有樽中物，佳人殊未來。
佳人隔重城，誰復爲之儕。
瞻雲雲行天，步月月滿階。
想聞誦聲作，崩騰瀉江淮。
懷天隲
作者：郭祥正
朝代：宋

築室君先隱，窮途我正難。
流鶯春谷暖，别鶴玉琴寒。
泉響經時聽，雲光抵暮看。
異方空淚眼，何日共幽歡。
懷平雲閣兼簡明惠大師仙公
作者：郭祥正
朝代：宋

跨空起高閣，北望敬亭山。
白雲無根蔕，舒卷隨風還。
或墮溪水上，却縈松石間。
就之既明滅，了然不可攀。
謝公賽雨詩，千秋瀉潺潺。
李白弄月處，寒光湛清灣。
神交自冥合，彷彿眉睫間。
使我戀此境，每來終日閒。
如何一揮手，失勢落塵寰。
功業復未就，但驚鬚鬢斑。
滄浪不可濯，執熱長汗顔。
緬懷大道師，焚香坐玄關。
悲心度羣苦，振錫鳴金鐶。
行當稟慈誨，惠照開昏頑。
懷文忠公
作者：郭祥正
朝代：宋

平生最愛醉翁詩，遊遍琅琊想醉時。
一代風流隨手盡，谷泉巖鳥不勝悲。
懷歸
作者：郭祥正
朝代：宋

黄鸝出谷鳴聲軟，紫燕營巢意思和。
欲問江南近消息，落花飛絮向人多。
懷當塗石城寺
作者：郭祥正
朝代：宋

城東二十里，寺有古石城。
過盡綠桑野，還依流水行。
水窮山亦合，老木一區平。
蘚留虎豹跡，巖多猿狖鳴。
樓殿横澗陰，像塑鉛黄剥。
庭中有高花，碧葉抱丹渥。
不知何歲年，舂容鎮柔濯。
山僧亦龐眉，發語頗真樸。
却讀羅泰碑，始知征戰場。
赤谷納箭血，夜鬼嗥冷創。
雲霧第黯黲，英雄今則亡。
誰建大法宇，救援弘津梁。
每來即忘還，覽古恣吟眺。
沿崕采菖蒲，興發輒長嘯。
偶隨辟書起，末路遂難料。
十年未能歸，應爲山僧誚。
懷青山草堂
作者：郭祥正
朝代：宋

三峰連延一峰尊，龍山白紵如兒孫。
重岡複嶺控官道，北望金陵真國門。
淙流奔激灑河漢，兩溪直接丹湖源。
松荒檜老古佛刹，雞鳴春晚桃花村。
石崩廢井謝公宅，龜仆斷碣長庚墳。
斯人白骨已化土，英氣往往成烟雲。
我昔棄官結茅宇，九品青衫安足數。
竹筒盛酒騎白牛，醉眠看天與天語。
如何蹭蹬隨辟書，十年又向風塵趨。
只今兩鬢滿霜雪，功業不成思舊廬。
山花解忘憂，山鳥名提壺。
四鄰未必便棄我，三徑荒草還堪鋤。
烏泥田肥種秫稻，紫蓴味美饒嘉魚。
盈缸釀酒邀客飲，林下散髮時時梳。
誰人縶爾不歸去，自問此心無乃愚。
我归矣
作者：郭祥正
朝代：宋
体裁：古风

我归矣，江之南，一蓑一钓桃花潭。桃花潭水深千丈，金鳞尾尾密如蚕。得鱼辄笑放鱼去，我不贪饵尔何贪。移船就月还一饮，天为方床月为枕。水红芙蓉烂云锦，醉则纵横看花寝。看花寝，如之何，向来忧患付烟波。
我歸矣
作者：郭祥正
朝代：宋

我歸矣，江之南，一蓑一釣桃花潭。
桃花潭水深千丈，金鱗尾尾密如蠶。
得魚輒笑放魚去，我不貪餌爾何貪。
移船就月還一飲，天爲方牀月爲枕。
水紅芙蓉爛雲錦，醉則縱横看花寢。
看花寢，如之何，向來憂患付烟波。
戴氏鹿峰亭二首呈同游
作者：郭祥正
朝代：宋

开亭面鹿峰，白鹿每经过。忽衔落花去，还来卧青莎。仙者不可见，孤峰但嵯峨。疏篁映秀木，好鸟鸣相和。飞泉洒天窗，六月凉气多。宾朋四五辈，饮酒朱颜酡。璆琳粲明质，芝术芬长哦。皆为廊庙器，偶会林泉阿。磻溪与桐庐，回旋竟如何。却笑晋右军，弄笔怜白鹅。未能骑黄鹤，高飞出尘寰。且来跨白鹿，隐见苍崖间。谁为鹿峰亭，名闻戴氏园。仙者去已远，捲帘对青山。秀木染深坞，鸣泉挂危栏。春风吹绿鬓，皓月颓朱颜。宾朋合簪履，昆季芬芝兰。黄鹤安足骑，白鹿不须跨。但愿有浊酒，长啸此峰下。醉醒醒复醉，黄金任高价。
戴氏鹿峰亭二首呈同游·其一
作者：郭祥正
朝代：宋
体裁：古风

开亭面鹿峰，白鹿每经过。忽衔落花去，还来卧青莎。仙者不可见，孤峰但嵯峨。疏篁映秀木，好鸟鸣相和。飞泉洒天窗，六月凉气多。宾朋四五辈，饮酒朱颜酡。璆琳粲明质，芝术芬长哦。皆为廊庙器，偶会林泉阿。磻溪与桐庐，回旋竟如何。却笑晋右军，弄笔怜白鹅。
戴氏鹿峰亭二首呈同游·其一
作者：郭祥正
朝代：宋

開亭面鹿峰，白鹿每經過。
忽啣落花去，還來卧青莎。
仙者不可見，孤峰但嵯峨。
疏篁映秀木，好鳥鳴相和。
飛泉灑天窗，六月凉氣多。
賓朋四五輩，飲酒朱顔酡。
璆琳粲明質，芝术芬長哦。
皆爲廊廟器，偶會林泉阿。
磻溪與桐廬，回旋竟如何。
却笑晉右軍，弄筆憐白鵝。
戴氏鹿峰亭二首呈同游·其二
作者：郭祥正
朝代：宋

未能騎黄鶴，高飛出塵寰。
且來跨白鹿，隱見蒼崕間。
誰爲鹿峰亭，名聞戴氏園。
仙者去已遠，捲簾對青山。
秀木染深塢，鳴泉掛危欄。
春風吹綠鬢，皓月頽朱顔。
賓朋合簪履，昆季芬芝蘭。
黄鶴安足騎，白鹿不須跨。
但願有濁酒，長嘯此峰下。
醉醒醒復醉，黄金任高價。
戴氏鹿峰亭二首呈同游·其二
作者：郭祥正
朝代：宋

未能骑黄鹤，高飞出尘寰。
且来跨白鹿，隐见苍崕间。
谁为鹿峰亭，名闻戴氏园。
仙者去已远，捲帘对青山。
秀木染深坞，鸣泉挂危栏。
春风吹绿鬓，皓月頽朱颜。
宾朋合簪履，昆季芬芝兰。
黄鹤安足骑，白鹿不须跨。
但愿有浊酒，长啸此峰下。
醉醒醒復醉，黄金任高价。
戴氏鹿峰亭二首呈同游·其二
作者：郭祥正
朝代：宋

未能骑黄鹤，高飞出尘寰。且来跨白鹿，隐见苍崖间。谁为鹿峰亭，名闻戴氏园。仙者去已远，捲帘对青山。秀木染深坞，鸣泉挂危栏。春风吹绿鬓，皓月颓朱颜。宾朋合簪履，昆季芬芝兰。黄鹤安足骑，白鹿不须跨。但愿有浊酒，长啸此峰下。醉醒醒复醉，黄金任高价。
所居
作者：郭祥正
朝代：宋

營居未就借僧居，貝篆翻尋頗食蔬。
獨步青苔人散後，旋收紅柿鳥分餘。
所居
作者：郭祥正
朝代：宋

营居未就借僧居，贝篆翻寻颇食蔬。
独步青苔人散后，旋收红柿鸟分余。
所居
作者：郭祥正
朝代：宋

营居未就借僧居，贝篆翻寻颇食蔬。独步青苔人散后，旋收红柿鸟分馀。
承天院清輝閣
作者：郭祥正
朝代：宋

一軒誰與寫清輝，地近城闉却少知。
只待中秋深夜看，玉蟾低蘸碧琉璃。
承天院清辉阁
作者：郭祥正
朝代：宋
体裁：七言绝句

一轩谁与写清辉，地近城闉却少知。只待中秋深夜看，玉蟾低蘸碧琉璃。
把鏡
作者：郭祥正
朝代：宋

念念遞遷謝，新新來未停。
把鏡覽素髪，不覺今年生。
生世能幾何，焰長燭愈短。
勸吾杯中物，到手莫辭滿。
陽春纔爛漫，花片已飛舞。
紛如晴後雪，半作燕巢土。
堯舜竟何在，楚漢空戰爭。
勝負一日事，寂寥千載名。
隱几聊自悲，悲竟復長嘯。
真體元空無，誰與我同調。
把镜
作者：郭祥正
朝代：宋

念念递迁谢，新新来未停。把镜览素发，不觉今年生。生世能几何，焰长烛愈短。劝吾杯中物，到手莫辞满。阳春才烂漫，花片已飞舞。纷如晴后雪，半作燕巢土。尧舜竟何在，楚汉空战争。胜负一日事，寂寥千载名。隐几聊自悲，悲竟复长啸。真体元空无，谁与我同调。
把镜
作者：郭祥正
朝代：宋

念念递迁谢，新新来未停。
把镜览素髪，不觉今年生。
生世能几何，焰长烛愈短。
劝吾杯中物，到手莫辞满。
阳春纔烂漫，花片已飞舞。
纷如晴后雪，半作燕巢土。
尧舜竟何在，楚汉空战争。
胜负一日事，寂寥千载名。
隐几聊自悲，悲竟復长啸。
真体元空无，谁与我同调。
投别发运张职方
作者：郭祥正
朝代：宋

萧萧乾叶欲辞柯，晓来更奈严霜何。明知飘泊不得已，请君试听离人歌。生平学尽经济策，宗工大匠亲琢磨。三入长安献不售，困鳞怅望西江波。感君聊借一杯水，六月炎蒸免枯死。高谈雄辩为我倾，古恨今忧对君洗。卖薪给家妻子羞，淮阴胯下未封侯。故人骑龙不相助，子陵自欲追巢由。拔山力尽真可伤，江湖安得重相忘。恩仇必报乃壮士，如今孰是韩张良。玉手纤纤把金盏，更听新声碎瑶板。醉乡酩酊万事休，功名难成岁华晚。噫吁嚱，秋风已老白云飞，乡关咫尺未能归。倚瑟而歌悲帝子，南山遥望泪沾衣。愿君闻此颇矜恻，许借长帆还泽国。他日尧阶荐姓名，投老犹能奉鞭策。
投别发运张职方
作者：郭祥正
朝代：宋

萧萧干叶欲辞柯，晓来更奈严霜何。
明知飘泊不得已，请君试听离人歌。
生平学尽经济策，宗工大匠亲琢磨。
三入长安献不售，困鳞怅望西江波。
感君聊借一杯水，六月炎蒸免枯死。
高谈雄辩为我倾，古恨今忧对君洗。
卖薪给家妻子羞，淮阴胯下未封侯。
故人骑龙不相助，子陵自欲追巢由。
拔山力尽真可伤，江湖安得重相忘。
恩仇必报乃壮士，如今孰是韩张良。
玉手纤纤把金盏，更听新声碎瑶板。
醉乡酩酊万事休，功名难成岁华晚。
噫吁嚱，秋风已老白云飞，乡关咫尺未能归。
倚瑟而歌悲帝子，南山遥望泪沾衣。
愿君闻此颇矜恻，许借长帆还泽国。
他日尧阶荐姓名，投老犹能奉鞭策。
投别發運張職方
作者：郭祥正
朝代：宋

蕭蕭乾葉欲辭柯，曉來更奈嚴霜何。
明知飄泊不得已，請君試聽離人歌。
生平學盡經濟策，宗工大匠親琢磨。
三入長安獻不售，困鱗悵望西江波。
感君聊借一盃水，六月炎蒸免枯死。
高談雄辯爲我傾，古恨今憂對君洗。
賣薪給家妻子羞，淮陰胯下未封侯。
故人騎龍不相助，子陵自欲追巢由。
拔山力盡真可傷，江湖安得重相忘。
恩仇必報乃壯士，如今孰是韓張良。
玉手纖纖把金盞，更聽新聲碎瑤板。
醉鄉酩酊萬事休，功名難成歲華晚。
噫吁嚱，秋風已老白雲飛，鄉關咫尺未能歸。
倚瑟而歌悲帝子，南山遙望淚沾衣。
願君聞此頗矜惻，許借長帆還澤國。
他日堯階薦姓名，投老猶能奉鞭策。
投宿繁昌徐氏水閣
作者：郭祥正
朝代：宋

東池種蓮子，西池養肥魚。
盈缸釀美酒，滿盤具新蔬。
客來徑一醉，疑是桃源圖。
此事未足議，弟兄皆業儒。
大弟已登科，高名動鄉閭。
季弟復連薦，豹變應時須。
長兄恬自養，雲卧隨卷舒。
物至我則應，隱德良有餘。
客有醉吟叟，六月騎蹇驢。
避暑尋名山，遂登君子居。
飲弄池上月，一宿能清虚。
相看不相厭，欲去且踟蹰。
投宿繁昌徐氏水阁
作者：郭祥正
朝代：宋

东池种莲子，西池养肥鱼。盈缸酿美酒，满盘具新蔬。客来径一醉，疑是桃源图。此事未足议，弟兄皆业儒。大弟已登科，高名动乡闾。季弟复连荐，豹变应时须。长兄恬自养，云卧随卷舒。物至我则应，隐德良有馀。客有醉吟叟，六月骑蹇驴。避暑寻名山，遂登君子居。饮弄池上月，一宿能清虚。相看不相厌，欲去且踟蹰。
投宿繁昌徐氏水阁
作者：郭祥正
朝代：宋

东池种莲子，西池养肥鱼。
盈缸酿美酒，满盘具新蔬。
客来径一醉，疑是桃源图。
此事未足议，弟兄皆业儒。
大弟已登科，高名动乡闾。
季弟復连荐，豹变应时须。
长兄恬自养，云卧随卷舒。
物至我则应，隐德良有余。
客有醉吟叟，六月骑蹇驴。
避暑寻名山，遂登君子居。
饮弄池上月，一宿能清虚。
相看不相厌，欲去且踟蹰。
投献省主李奉世密学
作者：郭祥正
朝代：宋

祖朝相国之真孙，轩轩冠盖宜高门。拔身州掾入政府，议论挺特穷根源。颜渊必用孔丘铸，自此声名闻至尊。熙宁神化迈前古，屡诏驰车外循抚。大河之北淮之壖，民起疵瘝勇歌舞。枢庭进直腰横金，君臣道合同一心。货泉交汇指诸掌，老吏缩手随规箴。如公之才世希有，突兀千丈辉乔林。徐冠貂蝉坐廊庙，重见成王得周召。泰山镂牒天垂休，却笑鸿濛首频掉。贱生流落何可言，四十栖迟埋冗员。涸鳞怅望一杯水，安用西江浩渺之波澜。愿公吐和气，稍回岩谷春。养成尺寸木，为公车下轮。他年青史上，报德岂无人。
投献省主李奉世密学
作者：郭祥正
朝代：宋

祖朝相国之真孙，轩轩冠盖宜高门。
拔身州掾入政府，议论挺特穷根源。
颜渊必用孔丘铸，自此声名闻至尊。
熙宁神化迈前古，屡诏驰车外循抚。
大河之北淮之壖，民起疵癏勇歌舞。
枢庭进直腰横金，君臣道合同一心。
货泉交汇指诸掌，老吏缩手随规箴。
如公之才世希有，突兀千丈辉乔林。
徐冠貂蝉坐廊庙，重见成王得周召。
泰山镂牒天垂休，却笑鸿蒙首频掉。
贱生流落何可言，四十栖迟埋冗员。
涸鳞怅望一杯水，安用西江浩渺之波澜。
愿公吐和气，稍回岩谷春。
养成尺寸木，为公车下轮。
他年青史上，报德岂无人。
投獻省主李奉世密學
作者：郭祥正
朝代：宋

祖朝相國之真孫，軒軒冠蓋宜高門。
拔身州掾入政府，議論挺特窮根源。
顔淵必用孔丘鑄，自此聲名聞至尊。
熙寧神化邁前古，屢詔馳車外循撫。
大河之北淮之壖，民起疵癏勇歌舞。
樞庭進直腰横金，君臣道合同一心。
貨泉交匯指諸掌，老吏縮手隨規箴。
如公之才世希有，突兀千丈輝喬林。
徐冠貂蟬坐廊廟，重見成王得周召。
泰山鏤牒天垂休，却笑鴻濛首頻掉。
賤生流落何可言，四十栖遲埋冗員。
涸鱗悵望一盃水，安用西江浩渺之波瀾。
願公吐和氣，稍回巖谷春。
養成尺寸木，爲公車下輪。
他年青史上，報德豈無人。
抚鸿亭
作者：郭祥正
朝代：宋
体裁：七言绝句

谁开岩户最高峰，更作栏干出半空。只道冥鸿远尘世，我今直下看冥鸿。
招孜佑二长老尝茶二首·其一
作者：郭祥正
朝代：宋

无物滋禅味，来烹北苑茶。
碾成云母粉，香溅碧松花。
消渴梅何俗，安神术谩夸。
清谈尝数椀，莫笑老卢家。
招孜佑二长老尝茶二首·其二
作者：郭祥正
朝代：宋

昔人多嗜酒，今我酷怜茶。
软玉裁成饼，轻云散作花。
石泉助甘滑，肠胃涤烦邪。
却怪少陵客，曾无新句夸。
招孜祐二長老嘗茶二首·其一
作者：郭祥正
朝代：宋

無物滋禪味，來烹北苑茶。
碾成雲母粉，香濺碧松花。
消渴梅何俗，安神术謾誇。
清談嘗數椀，莫笑老盧家。
招孜祐二長老嘗茶二首·其二
作者：郭祥正
朝代：宋

昔人多嗜酒，今我酷憐茶。
軟玉裁成餅，輕雲散作花。
石泉助甘滑，腸胃滌煩邪。
却怪少陵客，曾無新句誇。
招孜祐二长老尝茶二首
作者：郭祥正
朝代：宋

无物滋禅味，来烹北苑茶。碾成云母粉，香溅碧松花。消渴梅何俗，安神术谩誇。清谈尝数椀，莫笑老卢家。昔人多嗜酒，今我酷怜茶。软玉裁成饼，轻云散作花。石泉助甘滑，肠胃涤烦邪。却怪少陵客，曾无新句誇。
招孜祐二长老尝茶二首·其一
作者：郭祥正
朝代：宋

无物滋禅味，来烹北苑茶。碾成云母粉，香溅碧松花。消渴梅何俗，安神术谩誇。清谈尝数椀，莫笑老卢家。
招孜祐二长老尝茶二首·其一
作者：郭祥正
朝代：宋
体裁：五言律诗

无物滋禅味，来烹北苑茶。碾成云母粉，香溅碧松花。消渴梅何俗，安神术谩誇。清谈尝数碗，莫笑老卢家。
招孜祐二长老尝茶二首·其二
作者：郭祥正
朝代：宋

昔人多嗜酒，今我酷怜茶。软玉裁成饼，轻云散作花。石泉助甘滑，肠胃涤烦邪。却怪少陵客，曾无新句誇。
招德觀見老道士李如海年八十六矣
作者：郭祥正
朝代：宋

棄官歸去又重來，三十三年幾人在。
玉虹横截碧雲溪，不見騰空見如海。
招德观见老道士李如海年八十六矣
作者：郭祥正
朝代：宋
体裁：七言绝句

弃官归去又重来，三十三年几人在。玉虹横截碧云溪，不见腾空见如海。
招蒋颖叔游丁山彰教寺
作者：郭祥正
朝代：宋

閒心乐名山，景象恣吟剽。
昭亭西南隅，乱峰最青峭。
盘盘得修径，豁豁渐明眺。
一读道旁碑，古兴恣雅要。
知有金仙家，即往不俟召。
平田转回塘，飞瓦接危峤。
东边卧石虎，徐王旧坟兆。
但惊深藓晦，不见金碧耀。
图形半残缺，冷榻孤灯照。
深篁归鸟没，空岩雪风叫。
勅书刊翠琰，灵迹获猎烧。
寒潭多蛰鳞，佛子忌渔钓。
动活各遂性，蕃衍理可校。
余晖初月散，幽籁发玄窍。
中有无心人，禅禅自相绍。
问年踰耳顺，肤色尚如少。
翻令念达人，鸿蒙首频掉。
时平冠佩繁，往往属不肖。
岂如弃以归，林泉自投跳。
卓彼蒋夫子，诗辞极精妙。
能来同我游，险绝共长啸。
终当为君诵，古律变新调。
更评江南事，僣迹又足悼。
不能降真人，卒用焚祖庙。
训狐啼老木，愁烟起荒藋。
復有贰卿碑，曾为叅军弔。
勇为手势吟，一助玉瓶釂。
招蒋颖叔游丁山彰教寺
作者：郭祥正
朝代：宋

閒心乐名山，景象恣吟剽。昭亭西南隅，乱峰最青峭。盘盘得修径，豁豁渐明眺。一读道旁碑，古兴恣雅要。知有金仙家，即往不俟召。平田转回塘，飞瓦接危峤。东边卧石虎，徐王旧坟兆。但惊深藓晦，不见金碧耀。图形半残缺，冷榻孤灯照。深篁归鸟没，空岩雪风叫。敕书刊翠琰，灵迹获猎烧。寒潭多蛰鳞，佛子忌渔钓。动活各遂性，蕃衍理可校。馀晖初月散，幽籁发玄窍。中有无心人，禅禅自相绍。问年踰耳顺，肤色尚如少。翻令念达人，鸿蒙首频掉。时平冠佩繁，往往属不肖。岂如弃以归，林泉自投跳。卓彼蒋夫子，诗辞极精妙。能来同我游，险绝共长啸。终当为君诵，古律变新调。更评江南事，僣迹又足悼。不能降真人，卒用焚祖庙。训狐啼老木，愁烟起荒藋。复有贰卿碑，曾为参军吊。勇为手势吟，一助玉瓶釂。
招蔣穎叔遊丁山彰教寺
作者：郭祥正
朝代：宋

閒心樂名山，景象恣吟剽。
昭亭西南隅，亂峰最青峭。
盤盤得修逕，豁豁漸明眺。
一讀道旁碑，古興恣雅要。
知有金仙家，即往不俟召。
平田轉回塘，飛瓦接危嶠。
東邊卧石虎，徐王舊墳兆。
但驚深蘚晦，不見金碧耀。
圖形半殘缺，冷榻孤燈照。
深篁歸鳥没，空巖雪風叫。
勅書刊翠琰，靈跡獲獵燒。
寒潭多蟄鱗，佛子忌漁釣。
動活各遂性，蕃衍理可校。
餘暉初月散，幽籟發玄竅。
中有無心人，禪禪自相紹。
問年踰耳順，膚色尚如少。
翻令念達人，鴻蒙首頻掉。
時平冠珮繁，往往屬不肖。
豈如棄以歸，林泉自投跳。
卓彼蔣夫子，詩辭極精妙。
能來同我遊，險絕共長嘯。
終當爲君誦，古律變新調。
更評江南事，僣跡又足悼。
不能降真人，卒用焚祖廟。
訓狐啼老木，愁烟起荒藋。
復有貳卿碑，曾爲叅軍弔。
勇爲手勢吟，一助玉瓶釂。
招陈守倪倅小酌
作者：郭祥正
朝代：宋
体裁：七言绝句

梅花落尽杏花迟，终日廉纤细雨霏。不倒一樽消客恨，可令醒眼送春归。
招陳守倪倅小酌
作者：郭祥正
朝代：宋

梅花落盡杏花遲，終日廉纖細雨霏。
不倒一樽消客恨，可令醒眼送春歸。
拟挽歌五首
作者：郭祥正
朝代：宋

百年苦役役，一死已休休。惟我方自适，妻子空悲愁。满樽奠美酒，满盘荐珍羞。我终不可起，汝情谩悠悠。送我入蒿里，寂寞无春秋。形坏影亦灭，有神竟何依。漠漠空木中，岂知经四时。以此为长年，谁人不同归。儿孙汝勿泣，朋旧汝勿悲。岁月易经过，冥默终相期。生前势有殊，死去分始齐。且将耳目静，安用亲旧啼。鸿雁任南北，日月随东西。陵谷亦已变，道化复何为。于生动以扰，既死静且潜。黄土假面目，青草为须髯。荣华春风吹，憔悴秋霜沾。回嗟在世人，不识此理兼。枯骨蝼蚁馀，空棺蔓草缠。欲诉既无路，欲窥不见天。休休可奈何，达道乃自然。
拟挽歌五首·其一
作者：郭祥正
朝代：宋
体裁：古风

百年苦役役，一死已休休。惟我方自适，妻子空悲愁。满樽奠美酒，满盘荐珍羞。我终不可起，汝情谩悠悠。送我入蒿里，寂寞无春秋。
拟挽歌五首·其三
作者：郭祥正
朝代：宋

生前势有殊，死去分始齐。且将耳目静，安用亲旧啼。鸿雁任南北，日月随东西。陵谷亦已变，道化复何为。
拟挽歌五首·其三
作者：郭祥正
朝代：宋

生前势有殊，死去分始齐。
且将耳目静，安用亲旧啼。
鸿雁任南北，日月随东西。
陵谷亦已变，道化復何为。
拟挽歌五首·其二
作者：郭祥正
朝代：宋
体裁：古风

形坏影亦灭，有神竟何依。漠漠空木中，岂知经四时。以此为长年，谁人不同归。儿孙汝勿泣，朋旧汝勿悲。岁月易经过，冥默终相期。
拟挽歌五首·其五
作者：郭祥正
朝代：宋

枯骨蝼蚁余，空棺蔓草纒。
欲诉既无路，欲窥不见天。
休休可奈何，达道乃自然。
拟挽歌五首·其五
作者：郭祥正
朝代：宋

枯骨蝼蚁馀，空棺蔓草缠。欲诉既无路，欲窥不见天。休休可奈何，达道乃自然。
拟挽歌五首·其四
作者：郭祥正
朝代：宋

于生动以扰，既死静且潜。黄土假面目，青草为须髯。荣华春风吹，憔悴秋霜沾。回嗟在世人，不识此理兼。
拟挽歌五首·其四
作者：郭祥正
朝代：宋

于生动以扰，既死静且潜。
黄土假面目，青草为鬚髯。
荣华春风吹，憔悴秋霜霑。
迴嗟在世人，不识此理兼。
拟桃花歌
作者：郭祥正
朝代：宋

酣酣桃始花，灼灼粉面笑。粉色射花光，夺尽丹青妙。蓝衫马上郎，风流亦年少。语言虽未通，精诚默相照。敛容缓步复掩门，只见桃花不见人。轻红浅白正含露，欲落半开将送春。凝心驻马日渐晚，隐忍时时下前坂。回头又不见桃花，唯有青山遮醉眼。扬鞭击镫歌团扇，相见不如不相见。逢人寄语问桃花，春残吹洗落谁家。
拟桃花歌
作者：郭祥正
朝代：宋

酣酣桃始花，灼灼粉面笑。
粉色射花光，夺尽丹青妙。
蓝衫马上郎，风流亦年少。
语言虽未通，精诚默相照。
敛容缓步復掩门，只见桃花不见人。
轻红浅白正含露，欲落半开将送春。
凝心驻马日渐晚，隐忍时时下前坂。
回头又不见桃花，唯有青山遮醉眼。
扬鞭击镫歌团扇，相见不如不相见。
逢人寄语问桃花，春残吹洗落谁家。
挥扇
作者：郭祥正
朝代：宋
体裁：五言律诗

四月长汀郭，晴多暑气浓。欲眠难藉草，选荫必依松。绿水遥思濯，青云底处逢。西岩残照尽，挥扇待疏钟。
捣衣
作者：郭祥正
朝代：宋
体裁：五言律诗

清秋送残暑，隔屋忽闻砧。远震星河夜，遥兴关塞心。欲知针缕密，即是泪痕深。他日功成后，逢人寄好音。
排悶呈元輿
作者：郭祥正
朝代：宋

交態非今薄，人情自古難。
敝裘甘我老，雄劍請君彈。
魂逐雲峰斷，心依酒海寛。
百年能幾許，日月似跳丸。
排闷呈元舆
作者：郭祥正
朝代：宋

交态非今薄，人情自古难。敝裘甘我老，雄剑请君弹。魂逐云峰断，心依酒海宽。百年能几许，日月似跳丸。
排闷呈元舆
作者：郭祥正
朝代：宋

交态非今薄，人情自古难。
敝裘甘我老，雄剑请君弹。
魂逐云峰断，心依酒海寛。
百年能几许，日月似跳丸。
揮扇
作者：郭祥正
朝代：宋

四月長汀郭，晴多暑氣濃。
欲眠難藉草，選蔭必依松。
綠水遙思濯，青雲底處逢。
西巖殘照盡，揮扇待疏鐘。
搗衣
作者：郭祥正
朝代：宋

清秋送殘暑，隔屋忽聞砧。
遠震星河夜，遙興關塞心。
欲知針縷密，即是淚痕深。
他日功成後，逢人寄好音。
携茶访徐彦醇助教
作者：郭祥正
朝代：宋
体裁：七言律诗

蓬荜萧然一亩宫，生涯四壁有清风。乡闾高行终无玷，场屋遗才误至公。书卷五车心尽记，年华八十耳犹聪。满杯雪液聊分酌，别后音尘岂易通。
携酒就陈安国隐居小酌
作者：郭祥正
朝代：宋
体裁：五言律诗

家住逍遥国，门无车马音。十分消睡茗，一寸已灰心。春去花应尽，潮生岸恐沉。径须携饮具，来傍荔支阴。
撫鴻亭
作者：郭祥正
朝代：宋

誰開巖戶最高峰，更作欄干出半空。
只道冥鴻遠塵世，我今直下看冥鴻。
擬挽歌五首·其一
作者：郭祥正
朝代：宋

百年苦役役，一死已休休。
惟我方自適，妻子空悲愁。
滿樽奠美酒，滿盤薦珍羞。
我終不可起，汝情謾悠悠。
送我入蒿里，寂寞無春秋。
擬挽歌五首·其三
作者：郭祥正
朝代：宋

生前勢有殊，死去分始齊。
且將耳目靜，安用親舊啼。
鴻雁任南北，日月隨東西。
陵谷亦已變，道化復何爲。
擬挽歌五首·其二
作者：郭祥正
朝代：宋

形壞影亦滅，有神竟何依。
漠漠空木中，豈知經四時。
以此爲長年，誰人不同歸。
兒孫汝勿泣，朋舊汝勿悲。
歲月易經過，冥默終相期。
擬挽歌五首·其五
作者：郭祥正
朝代：宋

枯骨螻蟻餘，空棺蔓草纒。
欲訴既無路，欲窺不見天。
休休可奈何，達道乃自然。
擬挽歌五首·其四
作者：郭祥正
朝代：宋

于生動以擾，既死靜且潛。
黄土假面目，青草爲鬚髯。
榮華春風吹，憔悴秋霜霑。
迴嗟在世人，不識此理兼。
擬桃花歌
作者：郭祥正
朝代：宋

酣酣桃始花，灼灼粉面笑。
粉色射花光，奪盡丹青妙。
藍衫馬上郎，風流亦年少。
語言雖未通，精誠默相照。
斂容緩步復掩門，只見桃花不見人。
輕紅淺白正含露，欲落半開將送春。
凝心駐馬日漸晚，隱忍時時下前坂。
回頭又不見桃花，唯有青山遮醉眼。
揚鞭擊鐙歌團扇，相見不如不相見。
逢人寄語問桃花，春殘吹洗落誰家。
攜茶訪徐彥醇助敎
作者：郭祥正
朝代：宋

蓬蓽蕭然一畝宫，生涯四壁有清風。
鄉閭高行終無玷，場屋遺才誤至公。
書卷五車心盡記，年華八十耳猶聰。
滿杯雪液聊分酌，别後音塵豈易通。
攜酒就陳安國隱居小酌
作者：郭祥正
朝代：宋

家住逍遙國，門無車馬音。
十分消睡茗，一寸已灰心。
春去花應盡，潮生岸恐沉。
徑須攜飲具，來傍荔支陰。
故临川太守石公挽词二首
作者：郭祥正
朝代：宋

忆昔江头别，悲欢失后期。奸言诬直节，枉狱累明时。白玉原无玷，青天孰可欺。有儿能雪耻，泉壤释馀悲。半道逢豺虎，吞声力已穷。命从冤狱丧，言有谏臣公。玉树埋长夜，金鱼委断蓬。旅魂虽获雪，千载起悲风。
故临川太守石公挽词二首·其一
作者：郭祥正
朝代：宋

忆昔江头别，悲欢失后期。奸言诬直节，枉狱累明时。白玉原无玷，青天孰可欺。有儿能雪耻，泉壤释馀悲。
故临川太守石公挽词二首·其一
作者：郭祥正
朝代：宋

忆昔江头别，悲欢失后期。
姦言诬直节，枉狱累明时。
白玉原无玷，青天孰可欺。
有儿能雪耻，泉壤释余悲。
故临川太守石公挽词二首·其二
作者：郭祥正
朝代：宋
体裁：五言律诗

半道逢豺虎，吞声力已穷。命从冤狱丧，言有谏臣公。玉树埋长夜，金鱼委断蓬。旅魂虽获雪，千载起悲风。
故人李端夫赴廉州从事石室致酒留别二首
作者：郭祥正
朝代：宋

注地银潢两峡开，云林冰净不浮灰。新诗欲与何人论，旧友今从上国来。薄酒谩为仙室饮，归鞍无奈夕阳催。君怀自有骊珠富，合浦休将一颗回。才如吾子尚区区，羽檄从军万里馀。白发可怜归计晚，青衫只似拜恩初。一樽邀客非无酒，千卷随车幸有书。已把穷通推定分，故人达宦任情疏。
故人李端夫赴廉州从事石室致酒留别二首·其一
作者：郭祥正
朝代：宋

注地银潢两峡开，云林冰净不浮灰。新诗欲与何人论，旧友今从上国来。薄酒谩为仙室饮，归鞍无奈夕阳催。君怀自有骊珠富，合浦休将一颗回。
故人李端夫赴廉州从事石室致酒留别二首·其一
作者：郭祥正
朝代：宋

注地银潢两峡开，云林冰凈不浮灰。
新诗欲与何人论，旧友今从上国来。
薄酒谩为仙室饮，归鞍无奈夕阳催。
君怀自有骊珠富，合浦休将一颗迴。
故人李端夫赴廉州从事石室致酒留别二首·其二
作者：郭祥正
朝代：宋

才如吾子尚区区，羽檄从军万里余。
白髮可怜归计晚，青衫只似拜恩初。
一樽邀客非无酒，千卷随车幸有书。
已把穷通推定分，故人达宦任情疏。
故人李端夫赴廉州从事石室致酒留别二首·其二
作者：郭祥正
朝代：宋

才如吾子尚区区，羽檄从军万里馀。白发可怜归计晚，青衫只似拜恩初。一樽邀客非无酒，千卷随车幸有书。已把穷通推定分，故人达宦任情疏。
故人李端夫赴廉州從事石室致酒留别二首·其一
作者：郭祥正
朝代：宋

注地銀潢兩峽開，雲林冰凈不浮灰。
新詩欲與何人論，舊友今從上國來。
薄酒謾爲仙室飲，歸鞍無奈夕陽催。
君懷自有驪珠富，合浦休將一顆迴。
故人李端夫赴廉州從事石室致酒留别二首·其二
作者：郭祥正
朝代：宋

才如吾子尚區區，羽檄從軍萬里餘。
白髮可憐歸計晚，青衫只似拜恩初。
一樽邀客非無酒，千卷隨車幸有書。
已把窮通推定分，故人達宦任情疏。
故臨川太守石公挽詞二首·其一
作者：郭祥正
朝代：宋

憶昔江頭别，悲歡失後期。
姦言誣直節，枉獄累明時。
白玉原無玷，青天孰可欺。
有兒能雪恥，泉壤釋餘悲。
故臨川太守石公挽詞二首·其二
作者：郭祥正
朝代：宋

半道逢豺虎，吞聲力已窮。
命從冤獄喪，言有諫臣公。
玉樹埋長夜，金魚委斷蓬。
旅魂雖獲雪，千載起悲風。
敦復午節惠酒
作者：郭祥正
朝代：宋

雙壺分送赤泥封，辟惡須令氣吐虹。
何用江心鑄明鏡，清樽照面似青銅。
敦復午节惠酒
作者：郭祥正
朝代：宋
体裁：七言绝句

双壶分送赤泥封，辟恶须令气吐虹。何用江心铸明镜，清樽照面似青铜。
新昌吟寄穎叔待制
作者：郭祥正
朝代：宋

元祐丙寅冬，新昌有狂寇。
名探其姓岑，厥初善巫咒。
南民欣尚鬼，來者爭輻輳。
經年惑羣衆，詭術遂潛構。
摧城止三闞，作蜂唯撒豆。
竹竿變鎗旗，鋭兵莫吾鬭。
此事古未聞，造意無乃陋。
蚩蚩彼何知，丁壯擁前後。
長驅向城郭，塵土翳白晝。
刺史亟閉戶，神理默垂祐。
城頭無百兵，坐待五羊救。
賊中衆所見，戢戢羅甲胄。
須臾薄寒陰，凍立多僵仆。
平明若鳥散，賊本未遑究。
權帥計倉卒，遣將速誅蹂。
貪功恣殺戮，原野民血溜。
嬰兒與婦女，屠割僅遺脰。
傳報及南昌，新帥若烟走。
入境亟止殺，渠惡用機購。
逾旬果獲探，腰斬餘悉宥。
朝廷方好仁，帥畧寔能副。
臺章請褒賞，詔語優以懋。
撫綏聊借才，侍從爾來復。
身居江湖上，名近日月右。
麟兒隨飛龍，陰隲資貴富。
彼美南山松，落落千丈秀。
終爲廊廟器，未許連城售。
吳毛持漕節，文彩爛錦繡。
發爲新昌行，洪鐘待誰扣。
我將磨蒼珉，爲公悉鑱鏤。
新昌吟寄颖叔待制
作者：郭祥正
朝代：宋

元佑丙寅冬，新昌有狂寇。
名探其姓岑，厥初善巫咒。
南民欣尚鬼，来者争辐辏。
经年惑羣众，诡术遂潜构。
摧城止三阚，作蜂唯撒豆。
竹竿变鎗旗，鋭兵莫吾斗。
此事古未闻，造意无乃陋。
蚩蚩彼何知，丁壮拥前后。
长驱向城郭，尘土翳白昼。
刺史亟闭户，神理默垂佑。
城头无百兵，坐待五羊救。
贼中众所见，戢戢罗甲胄。
须臾薄寒阴，冻立多僵仆。
平明若鸟散，贼本未遑究。
权帅计仓卒，遣将速诛蹂。
贪功恣杀戮，原野民血溜。
婴儿与妇女，屠割仅遗脰。
传报及南昌，新帅若烟走。
入境亟止杀，渠恶用机购。
逾旬果获探，腰斩余悉宥。
朝廷方好仁，帅畧寔能副。
台章请褒赏，诏语优以懋。
抚绥聊借才，侍从尔来復。
身居江湖上，名近日月右。
麟儿随飞龙，阴隲资贵富。
彼美南山松，落落千丈秀。
终为廊庙器，未许连城售。
吴毛持漕节，文彩烂锦绣。
发为新昌行，洪钟待谁扣。
我将磨苍珉，为公悉镵镂。
新昌吟寄颖叔待制
作者：郭祥正
朝代：宋

元祐丙寅冬，新昌有狂寇。名探其姓岑，厥初善巫咒。南民欣尚鬼，来者争辐辏。经年惑群众，诡术遂潜构。摧城止三阚，作蜂唯撒豆。竹竿变鎗旗，锐兵莫吾斗。此事古未闻，造意无乃陋。蚩蚩彼何知，丁壮拥前后。长驱向城郭，尘土翳白昼。刺史亟闭户，神理默垂祐。城头无百兵，坐待五羊救。贼中众所见，戢戢罗甲胄。须臾薄寒阴，冻立多僵仆。平明若鸟散，贼本未遑究。权帅计仓卒，遣将速诛蹂。贪功恣杀戮，原野民血溜。婴儿与妇女，屠割仅遗脰。传报及南昌，新帅若烟走。入境亟止杀，渠恶用机购。逾旬果获探，腰斩馀悉宥。朝廷方好仁，帅略寔能副。台章请褒赏，诏语优以懋。抚绥聊借才，侍从尔来复。身居江湖上，名近日月右。麟儿随飞龙，阴骘资贵富。彼美南山松，落落千丈秀。终为廊庙器，未许连城售。吴毛持漕节，文彩烂锦绣。发为新昌行，洪钟待谁扣。我将磨苍珉，为公悉镵镂。
新淦西禅绿野庵
作者：郭祥正
朝代：宋

草心回暖春风香，柳眼半开春日长。老禅隐几万事毕，春去春归春自忙。圆如鹄卵压沧洲，一榻攲眠颇自由。春色解回林野绿，如何只白老人头。
新淦西禅绿野庵·其一
作者：郭祥正
朝代：宋
体裁：七言绝句

草心回暖春风香，柳眼半开春日长。老禅隐几万事毕，春去春归春自忙。
新淦西禅绿野庵·其二
作者：郭祥正
朝代：宋

圆如鹄卵压沧洲，一榻攲眠颇自由。春色解回林野绿，如何只白老人头。
新淦西禅绿野庵·其二
作者：郭祥正
朝代：宋

圆如鹄卵压沧洲，一榻欹眼颇自由。
春色解回林野绿，如何只白老人头。
新淦西禪綠野庵·其一
作者：郭祥正
朝代：宋

草心回暖春風香，柳眼半開春日長。
老禪隱几萬事畢，春去春歸春自忙。
新淦西禪綠野庵·其二
作者：郭祥正
朝代：宋

圓如鵠卵壓滄洲，一榻欹眼頗自由。
春色解回林野綠，如何只白老人頭。
旅食
作者：郭祥正
朝代：宋
体裁：五言律诗

旋煮青芹滑，新炊白稻香。僧居同淡泊，旅食幸康强。未拟沉湘水，深防死耒阳。上书终自达，圣世本虞唐。
旅食
作者：郭祥正
朝代：宋

旋煮青芹滑，新炊白稻香。
僧居同淡泊，旅食幸康强。
未擬沉湘水，深防死耒陽。
上書終自達，聖世本虞唐。
无客
作者：郭祥正
朝代：宋
体裁：五言律诗

病久人情厌，经旬客不来。帘因风力卷，门待月华开。柳上新蝉咽，城头暮角哀。劳生随物化，孰免葬蒿莱。
无思轩
作者：郭祥正
朝代：宋
体裁：七言绝句

妙妙无心岂有思，一轩幽瞰碧涟漪。篆香销尽月华午，知是高僧定起时。
日公綠蘿庵
作者：郭祥正
朝代：宋

一庵春靜綠蘿舒，拂拂香風宴坐餘。
只恐乘雲滄海去，未應池水老鯨魚。
日公绿萝庵
作者：郭祥正
朝代：宋

一庵春静绿萝舒，拂拂香风宴坐余。
只恐乘云沧海去，未应池水老鲸鱼。
日公绿萝庵
作者：郭祥正
朝代：宋

一庵春静绿萝舒，拂拂香风宴坐馀。只恐乘云沧海去，未应池水老鲸鱼。
日暮
作者：郭祥正
朝代：宋
体裁：五言律诗

倚杖孤亭久，无心辨俗讹。暮山青扫淀，秋汉白浮波。岸震归船鼓，村喧刈稻歌。未收西望眼，问罪有干戈。
日暮
作者：郭祥正
朝代：宋

倚杖孤亭久，無心辨俗訛。
暮山青掃淀，秋漢白浮波。
岸震歸船鼓，村喧刈稻歌。
未收西望眼，問罪有干戈。
早起
作者：郭祥正
朝代：宋
体裁：五言律诗

客愁偏早起，衰病惬晴明。索酒防春瘴，披衣听鸟声。旧书慵检阅，新客懒逢迎。何日笼樊启，再归溪上耕。
早起
作者：郭祥正
朝代：宋

客愁偏早起，衰病愜晴明。
索酒防春瘴，披衣聽鳥聲。
舊書慵檢閲，新客懶逢迎。
何日籠樊啟，再歸溪上耕。
明叔致酒疊嶂樓
作者：郭祥正
朝代：宋

陵陽峰頂敞欄干，三伏登臨冰骨寒。
山卷宿雲開紫府，水和明月瀉金湍。
謝公風味君能似，李白篇章我到難。
幸有玉船騰酒浪，欲乘醉興效鵬摶。
明叔致酒迭嶂楼
作者：郭祥正
朝代：宋
体裁：七言律诗

陵阳峰顶敞栏干，三伏登临冰骨寒。山卷宿云开紫府，水和明月泻金湍。谢公风味君能似，李白篇章我到难。幸有玉船腾酒浪，欲乘醉兴效鹏抟。
明皇十眉图
作者：郭祥正
朝代：宋
体裁：古风

明皇逸事传十眉，正是唐家零落时。霓裳曲调虽依旧，阿蛮终不似杨妃。画工貌得非无意，欲使流传警来世。翠翘红粉尚争春，隐约香风起仙袂。六龙真驭竟何之，泰陵荒草长孤狸。空将妙笔劝樽酒，醉觉人间万事非。
明皇十眉圖
作者：郭祥正
朝代：宋

明皇逸事傳十眉，正是唐家零落時。
霓裳曲調雖依舊，阿蠻終不似楊妃。
畫工貌得非無意，欲使流傳警來世。
翠翹紅粉尚爭春，隱約香風起仙袂。
六龍真馭竟何之，泰陵荒草長孤狸。
空將妙筆勸樽酒，醉覺人間萬事非。
春日怀桐乡旧游
作者：郭祥正
朝代：宋

二年桐乡邑，乘春览荣芳。日日绕花树，与客倾壶觞。况有青涧泉，潺潺穿北墙。容为方广池，白虹卧危梁。谁磨青铜镜，朗照红粉妆。唯恐浮云来，遮我逍遥场。舞娥回皓雪，笛叟鸣凤凰。醉则卧花下，所惜徂春阳。作诗数十篇，素壁挥琳琅。诏书徙幕府，笼鸟无高翔。却治历川狱，幽忧坐空堂。有女杀其母，逆气凌穹苍。郡县失实辞，吏侮争持赃。辟刑固无赦，何以来嘉祥。高垣密阍禁，但觉白日长。茫然思旧游，今成参与商。世网未能脱，乐事安可常。咄嗟勿重陈，昏昏灯烛光。
春日怀桐乡旧游
作者：郭祥正
朝代：宋

二年桐乡邑，乘春览荣芳。
日日遶花树，与客倾壶觞。
况有青涧泉，潺潺穿北墻。
容为方广池，白虹卧危梁。
谁磨青铜镜，朗照红粉妆。
唯恐浮云来，遮我逍遥场。
舞娥回皓雪，笛叟鸣凤凰。
醉则卧花下，所惜徂春阳。
作诗数十篇，素壁挥琳琅。
诏书徙幕府，笼鸟无高翔。
却治历川狱，幽忧坐空堂。
有女杀其母，逆气凌穹苍。
郡县失实辞，吏侮争持赃。
辟刑固无赦，何以来嘉祥。
高垣密阍禁，但觉白日长。
茫然思旧游，今成参与商。
世网未能脱，乐事安可常。
咄嗟勿重陈，昏昏灯烛光。
春日懷桐鄉舊游
作者：郭祥正
朝代：宋

二年桐鄉邑，乘春覽榮芳。
日日遶花樹，與客傾壺觴。
况有青澗泉，潺潺穿北墻。
容爲方廣池，白虹卧危梁。
誰磨青銅鏡，朗照紅粉妝。
唯恐浮雲來，遮我逍遥場。
舞娥回皓雪，笛叟鳴鳳凰。
醉則卧花下，所惜徂春陽。
作詩數十篇，素壁揮琳瑯。
詔書徙幕府，籠鳥無高翔。
却治歷川獄，幽憂坐空堂。
有女殺其母，逆氣凌穹蒼。
郡縣失實辭，吏侮爭持贓。
辟刑固無赦，何以來嘉祥。
高垣密閽禁，但覺白日長。
茫然思舊遊，今成參與商。
世網未能脱，樂事安可常。
咄嗟勿重陳，昏昏燈燭光。
春日独酌十首
作者：郭祥正
朝代：宋

桃花不解饮，向我如情亲。迎风更低昂，狂杀对酒人。桃无十日花，人无百岁身。竟须醒复醉，不负花上春。江草绿未齐，林花飞已乱。霁景殊可乐，阴云幸飘散。且致百斛酒，醉倒落花畔。平生最嗜酒，况复就花饮。明月正照人，吴姬安得寝。更起尽馀杯，击碎珊瑚枕。芳华无十日，自劝频举杯。素发易凋落，青春难再来。林间黄鸟啭，日下浮云开。吴歌梁尘飞，越舞白雪回。英雄既长往，珠金安在哉。仅存一丘土，石麟卧蒿莱。谁曾将浊酒，为君倾夜台。醉去卧兰茝，安用张蜀锦。何必黄金杯，瘿杓亦足饮。物理不可齐，好恶乃天禀。真精既洞达，空无仍谛审。所以陶渊明，北窗自攲枕。起作无弦弹，此音殊妙甚。雷声散阳气，晴景醉长天。绿从何处来，染我山下泉。汲泉酿醇酒，举杯复颓然。寄谢伯夷辈，饿名安用传。春日何迟迟，万物涵阳晖。君看源上桃，并蒂花满枝。双双梁间燕，营巢知所归。凌霄附长松，托根亦有依。馀生如不饮，无以谢芳菲。不羞双鬓雪，折花向林间。念此光景速，未能身世閒。满酌金熨斗，遥望谢公山。迹欲扁舟渡，心先高鸟还。今朝不酩酊，何以破愁颜。几日待春光，春光易衰歇。流年信密移，谁能保肌发。何须秉蜡炬，今夕值明月。但愿海变酒，拍浮长出没。归来归去来，蓬山有仙阙。海棠微雨湿，枝上残红泣。山鸟啼向人，春光一何急。浊酒注我肠，免使新愁入。却欲买扁舟，渔竿荷蓑笠。
春日独酌十首·其一
作者：郭祥正
朝代：宋
体裁：古风

桃花不解饮，向我如情亲。迎风更低昂，狂杀对酒人。桃无十日花，人无百岁身。竟须醒复醉，不负花上春。
春日独酌十首·其一
作者：郭祥正
朝代：宋

桃花不解饮，向我如情亲。
迎风更低昂，狂杀对酒人。
桃无十日花，人无百岁身。
竟须醒復醉，不负花上春。
春日独酌十首·其七
作者：郭祥正
朝代：宋

春日何迟迟，万物涵阳晖。君看源上桃，并蒂花满枝。双双梁间燕，营巢知所归。凌霄附长松，托根亦有依。馀生如不饮，无以谢芳菲。
春日独酌十首·其七
作者：郭祥正
朝代：宋

春日何迟迟，万物涵阳晖。
君看源上桃，并蔕花满枝。
双双梁间燕，营巢知所归。
凌霄附长松，託根亦有依。
余生如不饮，无以谢芳菲。
春日独酌十首·其三
作者：郭祥正
朝代：宋

平生最嗜酒，况复就花饮。明月正照人，吴姬安得寝。更起尽馀杯，击碎珊瑚枕。
春日独酌十首·其三
作者：郭祥正
朝代：宋

平生最嗜酒，况復就花饮。
明月正照人，吴姬安得寝。
更起尽余杯，击碎珊瑚枕。
春日独酌十首·其九
作者：郭祥正
朝代：宋

几日待春光，春光易衰歇。流年信密移，谁能保肌发。何须秉蜡炬，今夕值明月。但愿海变酒，拍浮长出没。归来归去来，蓬山有仙阙。
春日独酌十首·其九
作者：郭祥正
朝代：宋

几日待春光，春光易衰歇。
流年信密移，谁能保肌髮。
何须秉蜡炬，今夕值明月。
但愿海变酒，拍浮长出没。
归来归去来，蓬山有仙阙。
春日独酌十首·其二
作者：郭祥正
朝代：宋
体裁：古风

江草绿未齐，林花飞已乱。霁景殊可乐，阴云幸飘散。且致百斛酒，醉倒落花畔。
春日独酌十首·其五
作者：郭祥正
朝代：宋

醉去卧兰茝，安用张蜀锦。何必黄金杯，瘿杓亦足饮。物理不可齐，好恶乃天禀。真精既洞达，空无仍谛审。所以陶渊明，北窗自攲枕。起作无弦弹，此音殊妙甚。
春日独酌十首·其五
作者：郭祥正
朝代：宋

醉去卧兰茞，安用张蜀锦。
何必黄金杯，瘿杓亦足饮。
物理不可齐，好恶乃天禀。
真精既洞达，空无仍谛审。
所以陶渊明，北窻自欹枕。
起作无弦弹，此音殊妙甚。
春日独酌十首·其八
作者：郭祥正
朝代：宋
体裁：古风

不羞双鬓雪，折花向林间。念此光景速，未能身世閒。满酌金熨斗，遥望谢公山。迹欲扁舟渡，心先高鸟还。今朝不酩酊，何以破愁颜。
春日独酌十首·其六
作者：郭祥正
朝代：宋

雷声散阳气，晴景醉长天。绿从何处来，染我山下泉。汲泉酿醇酒，举杯复颓然。寄谢伯夷辈，饿名安用传。
春日独酌十首·其六
作者：郭祥正
朝代：宋

雷声散阳气，晴景醉长天。
绿从何处来，染我山下泉。
汲泉酿醇酒，举杯復颓然。
寄谢伯夷辈，饿名安用传。
春日独酌十首·其十
作者：郭祥正
朝代：宋
体裁：古风

海棠微雨湿，枝上残红泣。山鸟啼向人，春光一何急。浊酒注我肠，免使新愁入。却欲买扁舟，渔竿荷蓑笠。
春日独酌十首·其四
作者：郭祥正
朝代：宋

芳华无十日，自劝频举杯。素发易凋落，青春难再来。林间黄鸟啭，日下浮云开。吴歌梁尘飞，越舞白雪回。英雄既长往，珠金安在哉。仅存一丘土，石麟卧蒿莱。谁曾将浊酒，为君倾夜台。
春日独酌十首·其四
作者：郭祥正
朝代：宋

芳华无十日，自劝频举杯。
素髮易凋落，青春难再来。
林间黄鸟啭，日下浮云开。
吴歌梁尘飞，越舞白雪回。
英雄既长往，珠金安在哉。
仅存一丘土，石麟卧蒿莱。
谁曾将浊酒，为君倾夜台。
春日獨酌十首·其一
作者：郭祥正
朝代：宋

桃花不解飲，向我如情親。
迎風更低昂，狂殺對酒人。
桃無十日花，人無百歲身。
竟須醒復醉，不負花上春。
春日獨酌十首·其一〇
作者：郭祥正
朝代：宋

海棠微雨濕，枝上殘紅泣。
山鳥啼向人，春光一何急。
濁酒注我腸，免使新愁入。
却欲買扁舟，漁竿荷蓑笠。
春日獨酌十首·其七
作者：郭祥正
朝代：宋

春日何遲遲，萬物涵陽暉。
君看源上桃，並蔕花滿枝。
雙雙梁間燕，營巢知所歸。
凌霄附長松，託根亦有依。
餘生如不飲，無以謝芳菲。
春日獨酌十首·其三
作者：郭祥正
朝代：宋

平生最嗜酒，况復就花飲。
明月正照人，吳姬安得寢。
更起盡餘杯，擊碎珊瑚枕。
春日獨酌十首·其九
作者：郭祥正
朝代：宋

幾日待春光，春光易衰歇。
流年信密移，誰能保肌髮。
何須秉蠟炬，今夕值明月。
但願海變酒，拍浮長出没。
歸來歸去來，蓬山有仙闕。
春日獨酌十首·其二
作者：郭祥正
朝代：宋

江草綠未齊，林花飛已亂。
霽景殊可樂，陰雲幸飄散。
且致百斛酒，醉倒落花畔。
春日獨酌十首·其五
作者：郭祥正
朝代：宋

醉去卧蘭茞，安用張蜀錦。
何必黄金盃，癭杓亦足飲。
物理不可齊，好惡乃天稟。
真精既洞達，空無仍諦審。
所以陶淵明，北窻自欹枕。
起作無弦彈，此音殊妙甚。
春日獨酌十首·其八
作者：郭祥正
朝代：宋

不羞雙鬢雪，折花向林間。
念此光景速，未能身世閒。
滿酌金熨斗，遙望謝公山。
跡欲扁舟渡，心先高鳥還。
今朝不酩酊，何以破愁顔。
春日獨酌十首·其六
作者：郭祥正
朝代：宋

雷聲散陽氣，晴景醉長天。
綠從何處來，染我山下泉。
汲泉釀醇酒，舉盃復頹然。
寄謝伯夷輩，餓名安用傳。
春日獨酌十首·其四
作者：郭祥正
朝代：宋

芳華無十日，自勸頻舉盃。
素髮易凋落，青春難再來。
林間黄鳥囀，日下浮雲開。
吳歌梁塵飛，越舞白雪回。
英雄既長往，珠金安在哉。
僅存一丘土，石麟卧蒿萊。
誰曾將濁酒，爲君傾夜臺。
春水
作者：郭祥正
朝代：宋

春水碧泱泱，平堤映綠楊。
田疇資灌溉，鷗鳥共徜徉。
放餌愁空掣，浮杯興最長。
晚風吹細浪，仍送落英香。
春水
作者：郭祥正
朝代：宋
体裁：五言律诗

春水碧泱泱，平堤映绿杨。田畴资灌溉，鸥鸟共徜徉。放饵愁空掣，浮杯兴最长。晚风吹细浪，仍送落英香。
春水綠波
作者：郭祥正
朝代：宋

春江波自綠，不染木蘭舟。
只與岸邊草，依依添客愁。
春水绿波
作者：郭祥正
朝代：宋
体裁：五言绝句

春江波自绿，不染木兰舟。只与岸边草，依依添客愁。
春草碧色
作者：郭祥正
朝代：宋
体裁：五言绝句

雪洗烧痕尽，春将碧色来。行人莫回首，渡口夕阳催。
春草碧色
作者：郭祥正
朝代：宋

雪洗燒痕盡，春將碧色來。
行人莫回首，渡口夕陽催。
昨游寄徐子美学正
作者：郭祥正
朝代：宋

念昔未弱冠，与君昆弟游。各怀经纶业，壮气凌阳秋。知音得袁宰，鉴赏称琳璆。君家天地崩，泣血城南陬。释服就乡举，名姓必见收。数为礼部黜，考命宁怨尤。子山仅五十，感疾遽不瘳。子美如孤鸿，哀鸣大江头。其声最酸楚，闻者皆涕流。有才多困蒙，此理不可求。我初佐星子，老守如素仇。避之拂衣去，寓迹昭亭幽。篇章自此富，写咏穷欢忧。慈母待禄养，复尉湓浦州。随辟宰环峰，碌碌三载周。才归遭酷罚，五体戕戈矛。旦夕期殒灭，馀生安敢偷。粗能襄事毕，寒饿妻儿羞。复入湖外幕，万里浮扁舟。几葬江鱼腹，迍邅百端愁。到官未三月，开疆预参谋。招降五万户，给田使锄耰。论功辄第一，谤语达冕旒。得邑敢自诉，断木当沉沟。儿女相继死，泣多昏两眸。脱去殊未能，游鳞已吞钩。春风吹瘦颊，黄尘蒙弊裘。才趋合肥府，又鞫历阳囚。荒庭忘岁月，忽见花枝柔。清明动乡思，一水嗟滞留。却忆藏云会，雕盘荐珍羞。高吟凌李杜，猛饮咍阮刘。野寺想如昨，游人今白头。倏忽三十年，老大功名休。日毂不暂止，吾生信如沤。有酒尚可醉，馀事皆悠悠。
昨游寄徐子美学正
作者：郭祥正
朝代：宋

念昔未弱冠，与君昆弟游。
各怀经纶业，壮气凌阳秋。
知音得袁宰，鉴赏称琳璆。
君家天地崩，泣血城南陬。
释服就乡举，名姓必见收。
数为礼部黜，考命宁怨尤。
子山仅五十，感疾遽不瘳。
子美如孤鸿，哀鸣大江头。
其声最酸楚，闻者皆涕流。
有才多困蒙，此理不可求。
我初佐星子，老守如素仇。
避之拂衣去，寓迹昭亭幽。
篇章自此富，写咏穷欢忧。
慈母待禄养，復尉湓浦州。
随辟宰环峰，碌碌三载周。
纔归遭酷罚，五体戕戈矛。
旦夕期殒灭，余生安敢偷。
粗能襄事毕，寒饿妻儿羞。
復入湖外幕，万里浮扁舟。
几葬江鱼腹，迍邅百端愁。
到官未三月，开疆预参谋。
招降五万户，给田使锄耰。
论功辄第一，谤语达冕旒。
得邑敢自诉，断木当沉沟。
儿女相继死，泣多昏两眸。
脱去殊未能，游鳞已吞鈎。
春风吹痩颊，黄尘蒙弊裘。
纔趋合肥府，又鞫历阳囚。
荒庭忘岁月，忽见花枝柔。
清明动乡思，一水嗟滞留。
却忆藏云会，雕盘荐珍羞。
高吟凌李杜，猛饮咍阮刘。
野寺想如昨，游人今白头。
倏忽三十年，老大功名休。
日毂不暂止，吾生信如沤。
有酒尚可醉，余事皆悠悠。
昨遊寄徐子美學正
作者：郭祥正
朝代：宋

念昔未弱冠，與君昆弟遊。
各懷經綸業，壯氣凌陽秋。
知音得袁宰，鑒賞稱琳璆。
君家天地崩，泣血城南陬。
釋服就鄉舉，名姓必見收。
數爲禮部黜，考命寧怨尤。
子山僅五十，感疾遽不瘳。
子美如孤鴻，哀鳴大江頭。
其聲最酸楚，聞者皆涕流。
有才多困蒙，此理不可求。
我初佐星子，老守如素仇。
避之拂衣去，寓跡昭亭幽。
篇章自此富，寫詠窮歡憂。
慈母待祿養，復尉湓浦州。
隨辟宰環峰，碌碌三載周。
纔歸遭酷罰，五體戕戈矛。
旦夕期殞滅，餘生安敢偷。
粗能襄事畢，寒餓妻兒羞。
復入湖外幕，萬里浮扁舟。
幾葬江魚腹，迍邅百端愁。
到官未三月，開疆預參謀。
招降五萬戶，給田使鋤耰。
論功輒第一，謗語達冕旒。
得邑敢自訴，斷木當沉溝。
兒女相繼死，泣多昏兩眸。
脱去殊未能，游鱗已吞鈎。
春風吹痩頰，黄塵蒙弊裘。
纔趨合肥府，又鞫歷陽囚。
荒庭忘歲月，忽見花枝柔。
清明動鄉思，一水嗟滯留。
却憶藏雲會，雕盤薦珍羞。
高吟凌李杜，猛飲咍阮劉。
野寺想如昨，游人今白頭。
倏忽三十年，老大功名休。
日轂不暫止，吾生信如漚。
有酒尚可醉，餘事皆悠悠。
晓发
作者：郭祥正
朝代：宋
体裁：七言绝句

欲就沧浪濯烦热，解缆莫愁潮信歇。阴云映日一帆风，信道长江无六月。
晓晴歌
作者：郭祥正
朝代：宋
体裁：古风

霜风刮刮侵人肤，宿云卷卷归江湖。天开碧幕万里铺，飞出东来三足乌。羽毛浑丹光焰敷，地下万物冻以舒。我今踊跃行樵苏，白粳可籴酒可沽。乌为母，吾为雏，致我之暖，令我之餔，嗟不能报乌区区。
晓起闻禽寄元舆
作者：郭祥正
朝代：宋

幽鸟语清晨，窗间宅禁人。只知添白发，不觉度青春。救过须三省，观空止一尘。贤交如未弃，时送浊醪醇。
晓起闻禽寄元舆
作者：郭祥正
朝代：宋

幽鸟语清晨，窻间宅禁人。
只知添白髮，不觉度青春。
救过须三省，观空止一尘。
贤交如未弃，时送浊醪醇。
晚晴
作者：郭祥正
朝代：宋

川涨那堪雨，今朝喜晚晴。
幽花萦露重，浊水止蛙鸣。
圩稻应全刈，村醪可强倾。
吾虽无一亩，亦足慰余生。
晚晴
作者：郭祥正
朝代：宋

川涨那堪雨，今朝喜晚晴。幽花萦露重，浊水止蛙鸣。圩稻应全刈，村醪可强倾。吾虽无一亩，亦足慰馀生。
晚晴
作者：郭祥正
朝代：宋

川漲那堪雨，今朝喜晚晴。
幽花縈露重，濁水止蛙鳴。
圩稻應全刈，村醪可强傾。
吾雖無一畝，亦足慰餘生。
晚望
作者：郭祥正
朝代：宋

久客心嘗折，登樓望轉迷。
風傾蘋葉亂，雨重柳條低。
未得趨金馬，何當似木雞。
細尋鄉國路，愁聽暝鴉啼。
晚望
作者：郭祥正
朝代：宋

久客心尝折，登楼望转迷。
风倾苹叶乱，雨重柳条低。
未得趋金马，何当似木鸡。
细寻乡国路，愁听暝鸦啼。
晚望
作者：郭祥正
朝代：宋

久客心尝折，登楼望转迷。风倾蘋叶乱，雨重柳条低。未得趋金马，何当似木鸡。细寻乡国路，愁听暝鸦啼。
普利寺自周上人高明軒
作者：郭祥正
朝代：宋

世人孰無累，貴彼方外人。
超然雲霞趣，迥脱生死輪。
周也漳南釋，開軒瞰漳濱。
山光并水影，二物長清新。
尤愛明月夕，蒼林變金銀。
焚香坐軒上，時或要靜賓。
幸無歌吟喧，得與麋鹿馴。
嘗茶煮山藥，長養菩提因。
豈慕富且貴，寧憂賤與貧。
我來勿厭數，從爾陶天真。
普利寺自周上人高明轩
作者：郭祥正
朝代：宋
体裁：古风

世人孰无累，贵彼方外人。超然云霞趣，迥脱生死轮。周也漳南释，开轩瞰漳滨。山光并水影，二物长清新。尤爱明月夕，苍林变金银。焚香坐轩上，时或要静宾。幸无歌吟喧，得与麋鹿驯。尝茶煮山药，长养菩提因。岂慕富且贵，宁忧贱与贫。我来勿厌数，从尔陶天真。
暮春之月謁廬守陳元輿待制作
作者：郭祥正
朝代：宋

百年憫秋霜，念念流運歇。
一昨辭周行，于今鬢垂雪。
幽獨誰爲扶，寸心徒自折。
翻然駕柴車，賓閎重款謁。
與公論襟期，及此陽春月。
英英欄中花，滋露正妍發。
濁濁瓮中醪，浮醅想芬冽。
朝廷用直道，郡邑罕所闕。
嬿婉我之友，皎若環與玦。
良辰不同樂，衰暮空惜别。
暮春之月谒庐守陈元舆待制作
作者：郭祥正
朝代：宋
体裁：古风

百年悯秋霜，念念流运歇。一昨辞周行，于今鬓垂雪。幽独谁为扶，寸心徒自折。翻然驾柴车，宾闳重款谒。与公论襟期，及此阳春月。英英栏中花，滋露正妍发。浊浊瓮中醪，浮醅想芬冽。朝廷用直道，郡邑罕所阙。嬿婉我之友，皎若环与玦。良辰不同乐，衰暮空惜别。
曉晴歌
作者：郭祥正
朝代：宋

霜風刮刮侵人膚，宿雲卷卷歸江湖。
天開碧幕萬里鋪，飛出東來三足烏。
羽毛渾丹光焰敷，地下萬物凍以舒。
我今踴躍行樵蘇，白粳可糴酒可沽。
烏爲母，吾爲雛，致我之暖，令我之餔，嗟不能報烏區區。
曉發
作者：郭祥正
朝代：宋

欲就滄浪濯煩熱，解纜莫愁潮信歇。
陰雲映日一帆風，信道長江無六月。
曉起聞禽寄元輿
作者：郭祥正
朝代：宋

幽鳥語清晨，窻間宅禁人。
只知添白髮，不覺度青春。
救過須三省，觀空止一塵。
賢交如未棄，時送濁醪醇。
書尋真觀王契元先生祠堂
作者：郭祥正
朝代：宋

久悟尋真訣，應爲蜕骨仙。
壽齡過九十，功行滿三千。
舊話皆如約，知心信有緣。
相思一盃酒，和淚灑雲泉。
書景德寺刑法試官題名後
作者：郭祥正
朝代：宋

刑場訖事欲分攜，猶有殘花戀故枝。
更遶庭陰行數匝，九人重到定難期。
書無想山先域屋壁二首·其一
作者：郭祥正
朝代：宋

東嶺杉松手自栽，已成濃蔭覆泉臺。
滿頭白髮行催死，能得生前幾度來。
書無想山先域屋壁二首·其二
作者：郭祥正
朝代：宋

寒食年年一度來，傷心捫涕陟崔嵬。
溪雲欲雨還催去，更遶營丘百匝迴。
書陶弘景傳後
作者：郭祥正
朝代：宋

能辭朝市隱山中，愛種青松聽好風。
不學許由長洗耳，謬爲圖讖悦蕭公。
月
作者：郭祥正
朝代：宋

安得妙画师，画取明月夜。将期月暗时，展向松窗下。
月
作者：郭祥正
朝代：宋

安得妙画师，画取明月夜。
将期月暗时，展向松窻下。
月
作者：郭祥正
朝代：宋

安得妙畫師，畫取明月夜。
將期月暗時，展向松窻下。
月下怀广胜华师
作者：郭祥正
朝代：宋
体裁：七言绝句

下方遥忆上方僧，素月青林隔几层。钟磬声沉香篆熄，只应诗思冷如冰。
月下怀留二君仪
作者：郭祥正
朝代：宋
体裁：古风

默坐两股痹，幽行整头簪。无家不成寐，有酒何处斟。山色九秋静，月华中夜深。遥想端居人，焚香哦妙音。
月下懷廣勝華師
作者：郭祥正
朝代：宋

下方遙憶上方僧，素月青林隔幾層。
鐘磬聲沉香篆熄，只應詩思冷如冰。
月下懷留二君儀
作者：郭祥正
朝代：宋

默坐兩股痹，幽行整頭簪。
無家不成寐，有酒何處斟。
山色九秋靜，月華中夜深。
遙想端居人，焚香哦妙音。
月下独酌二首
作者：郭祥正
朝代：宋

长空无云江水净，月出东方挂金镜。我时有酒何处斟，破碎寒光借渔艇。便邀玉兔乞灵药，一粒为医天下病。玉兔既不报，我亦醉不知。舟人解事唤我起，月轮已转西山西。人间万事不可了，且与明月閒相随。明月不解饮，何事解照琉璃钟。金波荡漾使我惜不彻，一酌万事逃心胸。良时忍自弃，圣代真难逢。生平不知耕与战，唯知猛饮大笑吟清风。竹林七子岂足数，渊明五柳方途穷。一身不为万乘屈，傲矣严陵垂钓翁。明朝官满，归去来兮，但愿月轮不缺，樽酒不空。吾君万岁坐法宫，四海长静无兵戎。
月下独酌二首·其一
作者：郭祥正
朝代：宋

长空无云江水净，月出东方挂金镜。我时有酒何处斟，破碎寒光借渔艇。便邀玉兔乞灵药，一粒为医天下病。玉兔既不报，我亦醉不知。舟人解事唤我起，月轮已转西山西。人间万事不可了，且与明月閒相随。
月下独酌二首·其一
作者：郭祥正
朝代：宋

长空无云江水凈，月出东方挂金镜。
我时有酒何处斟，破碎寒光借渔艇。
便邀玉兔乞灵药，一粒为医天下病。
玉兔既不报，我亦醉不知。
舟人解事唤我起，月轮已转西山西。
人间万事不可了，且与明月閒相随。
月下独酌二首·其二
作者：郭祥正
朝代：宋

明月不解饮，何事解照琉璃钟。
金波荡漾使我惜不彻，一酌万事逃心胸。
良时忍自弃，圣代真难逢。
生平不知耕与战，唯知猛饮大笑吟清风。
竹林七子岂足数，渊明五柳方途穷。
一身不为万乘屈，傲矣严陵垂钓翁。
明朝官满，归去来兮。
但愿月轮不缺，樽酒不空。
吾君万岁坐法宫，四海长静无兵戎。
月下独酌二首·其二
作者：郭祥正
朝代：宋

明月不解饮，何事解照琉璃钟。金波荡漾使我惜不彻，一酌万事逃心胸。良时忍自弃，圣代真难逢。生平不知耕与战，唯知猛饮大笑吟清风。竹林七子岂足数，渊明五柳方途穷。一身不为万乘屈，傲矣严陵垂钓翁。明朝官满，归去来兮，但愿月轮不缺，樽酒不空。吾君万岁坐法宫，四海长静无兵戎。
月下獨酌二首·其一
作者：郭祥正
朝代：宋

長空無雲江水凈，月出東方掛金鏡。
我時有酒何處斟，破碎寒光借漁艇。
便邀玉兔乞靈藥，一粒爲醫天下病。
玉兔既不報，我亦醉不知。
舟人解事喚我起，月輪已轉西山西。
人間萬事不可了，且與明月閒相隨。
月下獨酌二首·其二
作者：郭祥正
朝代：宋

明月不解飲，何事解照琉璃鍾。
金波蕩漾使我惜不徹，一酌萬事逃心胸。
良時忍自棄，聖代真難逢。
生平不知耕與戰，唯知猛飲大笑吟清風。
竹林七子豈足數，淵明五柳方途窮。
一身不爲萬乘屈，傲矣嚴陵垂釣翁。
明朝官滿，歸去來兮。
但願月輪不缺，樽酒不空。
吾君萬歲坐法宮，四海長靜無兵戎。
望九华山寄夏公酉
作者：郭祥正
朝代：宋

扁舟泝南江，羣山渐秀发。
遥瞻九华峰，点点出天末。
迤逦见雄奇，平地犀尖拔。
夕阳凝紫烟，仙簪聚鸦髪。
又疑碧莲花，倒插黄金阙。
想像终未工，灵襟谩超越。
矧彼山中人，了与尘事绝。
采秀既忘年，道授飞仙说。
世间名任高，物外缘皆灭。
百忧眷薄禄，我辈志已屑。
趋荣羞捷途，就卑老刚节。
雅知名山乐，勇往胡未决。
此兴待君论，青衫可偕裂。
望九华山寄夏公酉
作者：郭祥正
朝代：宋

扁舟溯南江，群山渐秀发。遥瞻九华峰，点点出天末。迤逦见雄奇，平地犀尖拔。夕阳凝紫烟，仙簪聚鸦发。又疑碧莲花，倒插黄金阙。想像终未工，灵襟谩超越。矧彼山中人，了与尘事绝。采秀既忘年，道授飞仙说。世间名任高，物外缘皆灭。百忧眷薄禄，我辈志已屑。趋荣羞捷途，就卑老刚节。雅知名山乐，勇往胡未决。此兴待君论，青衫可偕裂。
望九華山寄夏公酉
作者：郭祥正
朝代：宋

扁舟泝南江，羣山漸秀發。
遙瞻九華峰，點點出天末。
迤邐見雄奇，平地犀尖拔。
夕陽凝紫煙，仙簪聚鴉髪。
又疑碧蓮花，倒插黄金闕。
想像終未工，靈襟謾超越。
矧彼山中人，了與塵事絕。
採秀既忘年，道授飛仙說。
世間名任高，物外緣皆滅。
百憂眷薄祿，我輩志已屑。
趨榮羞捷途，就卑老剛節。
雅知名山樂，勇往胡未決。
此興待君論，青衫可偕裂。
望夫石
作者：郭祥正
朝代：宋

帆去帆來人不識，歲歲年年望無極。
夕陽欲盡洲渚昏，猶見天門一雙碧。
望夫石
作者：郭祥正
朝代：宋
体裁：七言绝句

帆去帆来人不识，岁岁年年望无极。夕阳欲尽洲渚昏，犹见天门一双碧。
望夫石
作者：郭祥正
朝代：宋

杜鵑啼血春林碧，妾有離愁異今昔。
上盡高山第一峰，目亂魂飛化爲石。
化爲石，可奈何，淚懸白露衣薜蘿。
千古萬古望夫恨，一江秋水寒蟾多。
漢家天子點征役，良人荷戈歸不得。
此身未老將何從，不似山頭化爲石。
望夫石
作者：郭祥正
朝代：宋
体裁：古风

杜鹃啼血春林碧，妾有离愁异今昔。上尽高山第一峰，目乱魂飞化为石。化为石，可奈何，泪悬白露衣薜萝。千古万古望夫恨，一江秋水寒蟾多。汉家天子点征役，良人荷戈归不得。此身未老将何从，不似山头化为石。
望庐山二首
作者：郭祥正
朝代：宋

西山行彻见羌庐，碧玉棱棱奠一区。南去北来头白尽，不知五老鬓斑无。三十年前湓浦尉，五千里外解符归。庐山相见应相笑，为借云泉一濯衣。
望庐山二首·其一
作者：郭祥正
朝代：宋
体裁：七言绝句

西山行彻见羌庐，碧玉棱棱奠一区。南去北来头白尽，不知五老鬓斑无。
望庐山二首·其二
作者：郭祥正
朝代：宋
体裁：七言绝句

三十年前湓浦尉，五千里外解符归。庐山相见应相笑，为借云泉一濯衣。
望庐山怀陶渊明
作者：郭祥正
朝代：宋

羌庐初在望，复忆柴桑翁。醉来卧磐石，闷默天地通。不入惠远社，自弹无弦桐。悠悠出谷云，漠漠栖林风。傍岩片月白，落磴寒泉洪。此意非眺听，遥知与君同。
望庐山怀陶渊明
作者：郭祥正
朝代：宋

羌庐初在望，復忆柴桑翁。
醉来卧盘石，闷默天地通。
不入惠远社，自弹无弦桐。
悠悠出谷云，漠漠栖林风。
傍岩片月白，落磴寒泉洪。
此意非眺听，遥知与君同。
望廬山二首·其一
作者：郭祥正
朝代：宋

西山行徹見羌廬，碧玉稜稜奠一區。
南去北來頭白盡，不知五老鬢斑無。
望廬山二首·其二
作者：郭祥正
朝代：宋

三十年前湓浦尉，五千里外解符歸。
廬山相見應相笑，爲借雲泉一濯衣。
望廬山懷陶淵明
作者：郭祥正
朝代：宋

羌廬初在望，復憶柴桑翁。
醉來卧磐石，悶默天地通。
不入惠遠社，自彈無弦桐。
悠悠出谷雲，漠漠栖林風。
傍巖片月白，落磴寒泉洪。
此意非眺聽，遥知與君同。
望牛渚有感三首
作者：郭祥正
朝代：宋

身滞历阳浦，心倾牛渚云。圣人开六合，于此渡三军。霸气扫无迹，神功千载闻。明朝有归兴，石上洗尘纷。江迥偏留月，山空不住云。遥怜李太白，曾忆谢将军。帆影随潮上，樵声隔岸闻。柳花迷客眼，三月雪纷纷。
望牛渚有感三首·其一
作者：郭祥正
朝代：宋
体裁：五言律诗

身滞历阳浦，心倾牛渚云。圣人开六合，于此渡三军。霸气扫无迹，神功千载闻。明朝有归兴，石上洗尘纷。
望牛渚有感三首·其一
作者：郭祥正
朝代：宋

身滯歷陽浦，心傾牛渚雲。
聖人開六合，於此渡三軍。
霸氣掃無跡，神功千載聞。
明朝有歸興，石上洗塵紛。
望牛渚有感三首·其三
作者：郭祥正
朝代：宋
体裁：五言律诗

江迥偏留月，山空不住云。遥怜李太白，曾忆谢将军。帆影随潮上，樵声隔岸闻。柳花迷客眼，三月雪纷纷。
望牛渚有感三首·其三
作者：郭祥正
朝代：宋

江迥偏留月，山空不住雲。
遥憐李太白，曾憶謝將軍。
帆影隨潮上，樵聲隔岸聞。
柳花迷客眼，三月雪紛紛。
望牛渚有感三首·其二
作者：郭祥正
朝代：宋
体裁：古风

遥怜牛渚矶，柳带拖春绿。归思无时阑，断弦声自续。更听渔父吟，悠扬写心曲。何日效斯人，烟波洗双足。
望牛渚有感三首·其二
作者：郭祥正
朝代：宋

遥憐牛渚磯，柳带拖春綠。
歸思無時闌，斷弦聲自續。
更聽漁父吟，悠揚寫心曲。
何日效斯人，烟波洗雙足。
望白紵山
作者：郭祥正
朝代：宋

隔江望白紵，葱蒼壓牛渚。
却憶跨黄犢，渡橋溪東去。
悠悠登此山，直待圓蟾午。
汗漫丹湖水，萬頃浸天宇。
北斗酌不乾，光烱反吞吐。
諸峰若案几，白雲俯可取。
覽景壯我懷，長謡念前古。
傳聞桓將軍，致酒領歌舞。
雄風回秋霜，英聲散鼉鼓。
寧知千載後，荒榛老狐鼠。
男兒及時樂，一餉亦足許。
前年翰林公，絕頂構堂廡。
我方客沅湘，盛事未能睹。
及今佐肥幕，治獄歷陽府。
注目聊獨吟，何時達庭戶。
望白纻山
作者：郭祥正
朝代：宋

隔江望白纻，葱苍压牛渚。却忆跨黄犊，渡桥溪东去。悠悠登此山，直待圆蟾午。汗漫丹湖水，万顷浸天宇。北斗酌不乾，光烱反吞吐。诸峰若案几，白云俯可取。览景壮我怀，长谣念前古。传闻桓将军，致酒领歌舞。雄风回秋霜，英声散鼍鼓。宁知千载后，荒榛老狐鼠。男儿及时乐，一饷亦足许。前年翰林公，绝顶构堂庑。我方客沅湘，盛事未能睹。及今佐肥幕，治狱历阳府。注目聊独吟，何时达庭户。
望白纻山
作者：郭祥正
朝代：宋

隔江望白纻，葱苍压牛渚。
却忆跨黄犊，渡桥溪东去。
悠悠登此山，直待圆蟾午。
汗漫丹湖水，万顷浸天宇。
北斗酌不干，光烱反吞吐。
诸峰若案几，白云俯可取。
览景壮我怀，长謡念前古。
传闻桓将军，致酒领歌舞。
雄风回秋霜，英声散鼍鼓。
宁知千载后，荒榛老狐鼠。
男儿及时乐，一饷亦足许。
前年翰林公，绝顶构堂庑。
我方客沅湘，盛事未能睹。
及今佐肥幕，治狱历阳府。
注目聊独吟，何时达庭户。
朝出青閨裏
作者：郭祥正
朝代：宋

朝出青閨裏，自汲井華水。
井水如磨銅，妾面似芙蓉。
照影返自歎，淨洗鉛華濃。
郎騎白馬玉關去，令人繡被冷春風。
春風欲盡來何遲，蠶蛾散子鴉哺兒。
寫得短書無寄處，幽恨填膺淚如雨。
朝出青闺裏
作者：郭祥正
朝代：宋

朝出青闺裏，自汲井华水。
井水如磨铜，妾面似芙蓉。
照影返自叹，净洗铅华浓。
郎骑白马玉关去，令人绣被冷春风。
春风欲尽来何迟，蚕蛾散子鸦哺儿。
写得短书无寄处，幽恨填膺泪如雨。
朝出青闺里
作者：郭祥正
朝代：宋

朝出青闺里，自汲井华水。井水如磨铜，妾面似芙蓉。照影返自叹，净洗铅华浓。郎骑白马玉关去，令人绣被冷春风。春风欲尽来何迟，蚕蛾散子鸦哺儿。写得短书无寄处，幽恨填膺泪如雨。
朝汉台寄呈蒋帅待制
作者：郭祥正
朝代：宋

鹿入望夷秦欲灭，真剑先流白蛇血。
尉佗椎髻尔何为，漫占海隅蛟蜃穴。
祝融之符天下归，岂假陆生三寸舌。
千金装槖未为多，更上高台拜尧阙。
至今人说朝汉台，不知此地藏蒿莱。
使君好事一登赏，譬若古镜初磨开。
香炉烟生石门晓，三山翠拥浮丘来。
风松自作笙箫响，暮霞却捲旌旗回。
长空无碍鸟无迹，人事宁须问今昔。
琼浆且泛琉璃船，满眼夕阳留不得。
登台何似登金门，烂吐文章侍君侧。
愿公归作老姚崇，莫学江东穷李白。
朝汉台寄呈蒋帅待制
作者：郭祥正
朝代：宋

鹿入望夷秦欲灭，真剑先流白蛇血。尉佗椎髻尔何为，漫占海隅蛟蜃穴。祝融之符天下归，岂假陆生三寸舌。千金装橐未为多，更上高台拜尧阙。至今人说朝汉台，不知此地藏蒿莱。使君好事一登赏，譬若古镜初磨开。香炉烟生石门晓，三山翠拥浮丘来。风松自作笙箫响，暮霞却捲旌旗回。长空无碍鸟无迹，人事宁须问今昔。琼浆且泛琉璃船，满眼夕阳留不得。登台何似登金门，烂吐文章侍君侧。愿公归作老姚崇，莫学江东穷李白。
朝漢臺寄呈蔣帥待制
作者：郭祥正
朝代：宋

鹿入望夷秦欲滅，真劍先流白蛇血。
尉佗椎髻爾何爲，漫占海隅蛟蜃穴。
祝融之符天下歸，豈假陸生三寸舌。
千金裝槖未爲多，更上高臺拜堯闕。
至今人說朝漢臺，不知此地藏蒿萊。
使君好事一登賞，譬若古鏡初磨開。
香爐烟生石門曉，三山翠擁浮丘來。
風松自作笙簫響，暮霞却捲旌旗回。
長空無礙鳥無跡，人事寧須問今昔。
瓊漿且泛琉璃船，滿眼夕陽留不得。
登臺何似登金門，爛吐文章侍君側。
願公歸作老姚崇，莫學江東窮李白。
朝登北山头二首
作者：郭祥正
朝代：宋

朝登北山头，千里入平望。本欲寄吾怀，胡为返惆怅。晴云随白日，西去没青嶂。素丝行满头，吾年安可壮。朝登北山头，悠悠望江水。水流无还期，人老行已矣。劝君把一樽，聊用置悲喜。生无死何有，原终乃知始。
朝登北山头二首·其一
作者：郭祥正
朝代：宋
体裁：古风

朝登北山头，千里入平望。本欲寄吾怀，胡为返惆怅。晴云随白日，西去没青嶂。素丝行满头，吾年安可壮。
朝登北山头二首·其二
作者：郭祥正
朝代：宋
体裁：古风

朝登北山头，悠悠望江水。水流无还期，人老行已矣。劝君把一樽，聊用置悲喜。生无死何有，原终乃知始。
朝登北山頭二首·其一
作者：郭祥正
朝代：宋

朝登北山頭，千里入平望。
本欲寄吾懷，胡爲返惆悵。
晴雲隨白日，西去没青嶂。
素絲行滿頭，吾年安可壯。
朝登北山頭二首·其二
作者：郭祥正
朝代：宋

朝登北山頭，悠悠望江水。
水流無還期，人老行已矣。
勸君把一樽，聊用置悲喜。
生無死何有，原終乃知始。
李伯华见过小饮二首
作者：郭祥正
朝代：宋

伴我林间倒一樽，西湖紫翠变黄昏。鸟迁深树鱼依藻，客散樽空亦闭门。感君飞盖过云林，浊酒沽来取次斟。冠帻攲斜倾醉耳，水声松响洗尘心。
李伯华见过小饮二首·其一
作者：郭祥正
朝代：宋
体裁：七言绝句

伴我林间倒一樽，西湖紫翠变黄昏。鸟迁深树鱼依藻，客散樽空亦闭门。
李伯华见过小饮二首·其二
作者：郭祥正
朝代：宋

感君飞盖过云林，浊酒沽来取次斟。冠帻攲斜倾醉耳，水声松响洗尘心。
李伯华见过小饮二首·其二
作者：郭祥正
朝代：宋

感君飞盖过云林，浊酒沽来取次斟。
冠帻欹斜倾醉耳，水声松响洗尘心。
李伯華見過小飲二首·其一
作者：郭祥正
朝代：宋

伴我林間倒一樽，西湖紫翠變黄昏。
鳥遷深樹魚依藻，客散樽空亦閉門。
李伯華見過小飲二首·其二
作者：郭祥正
朝代：宋

感君飛蓋過雲林，濁酒沽來取次斟。
冠幘欹斜傾醉耳，水聲松響洗塵心。
李公择学士出示胡九龄归牧图
作者：郭祥正
朝代：宋

横披五尺素，中有万叠山。山卜千丈溪，恍疑泻潺潺。西风偃古木，惨淡秋色顽。蓼红菱荇碧，缺岸如破环。小舟半阁沙，茅屋深无关。三牛行啮草，一犊随母还。牧儿掣牛鼻，望家喜生颜。欲知田家乐，此趣何由攀。而况画手妙，意思能馀闲。远出物象外，不在粉墨间。临之发孤兴，飘忽辞尘寰。
李公择学士出示胡九龄归牧图
作者：郭祥正
朝代：宋

横披五尺素，中有万迭山。
山卜千丈溪，怳疑泻潺潺。
西风偃古木，惨淡秋色顽。
蓼红菱荇碧，缺岸如破环。
小舟半阁沙，茅屋深无关。
三牛行嚙草，一犊随母还。
牧儿掣牛鼻，望家喜生颜。
欲知田家乐，此趣何由攀。
而况画手妙，意思能余闲。
远出物象外，不在粉墨间。
临之发孤兴，飘忽辞尘寰。
李公擇學士出示胡九齡歸牧圖
作者：郭祥正
朝代：宋

橫披五尺素，中有萬疊山。
山卜千丈溪，怳疑瀉潺潺。
西風偃古木，慘淡秋色頑。
蓼紅菱荇碧，缺岸如破環。
小舟半閣沙，茅屋深無關。
三牛行嚙草，一犢隨母還。
牧兒掣牛鼻，望家喜生顔。
欲知田家樂，此趣何由攀。
而況畫手妙，意思能餘閑。
遠出物象外，不在粉墨間。
臨之發孤興，飄忽辭塵寰。
杨次公侍讲挽词二首
作者：郭祥正
朝代：宋

力学窥前古，扶经翊太平。乐成天地格，祧正祖宗明。知命穷犹达，趋玄死亦生。世无班马笔，谁为勒幽铭。孤进终难达，文章误此生。才趋王府讲，已梦玉楼成。遗箧书千卷，招魂酒一觥。空馀淮上月，不到夜台明。
杨次公侍讲挽词二首·其一
作者：郭祥正
朝代：宋
体裁：五言律诗

力学窥前古，扶经翊太平。乐成天地格，祧正祖宗明。知命穷犹达，趋玄死亦生。世无班马笔，谁为勒幽铭。
杨次公侍讲挽词二首·其二
作者：郭祥正
朝代：宋

孤进终难达，文章误此生。才趋王府讲，已梦玉楼成。遗箧书千卷，招魂酒一觥。空馀淮上月，不到夜台明。
杨次公侍讲挽词二首·其二
作者：郭祥正
朝代：宋

孤进终难达，文章误此生。
纔趋王府讲，已梦玉楼成。
遗箧书千卷，招魂酒一觥。
空余淮上月，不到夜台明。
杨次思博士挽词
作者：郭祥正
朝代：宋
体裁：五言律诗

有志吞戎虏，成书达帝庭。长江倾学术，短炬速年龄。玉树埋蒿壤，泉台掩夜扃。功勋何可问，不得上丹青。
杨白花
作者：郭祥正
朝代：宋

池水满，宫柳长，胡地沙晴日色黄。自知憔悴容华改，朝来临镜懒梳妆。却寻携手旧游处，拾得落花空断肠。秋风起，黄叶飞，宫门深锁日还西。背人一去音书断，塞雁无情亦解归。此恨此愁无处托，暗尘消尽缕金衣。
杨白花·其一
作者：郭祥正
朝代：宋
体裁：古风

池水满，宫柳长，胡地沙晴日色黄。自知憔悴容华改，朝来临镜懒梳妆。却寻携手旧游处，拾得落花空断肠。
杨白花·其二
作者：郭祥正
朝代：宋

秋风起，黄叶飞，宫门深鏁日还西。
背人一去音书断，塞雁无情亦解归。
此恨此愁无处託，暗尘消尽缕金衣。
杨白花·其二
作者：郭祥正
朝代：宋

秋风起，黄叶飞，宫门深锁日还西。背人一去音书断，塞雁无情亦解归。此恨此愁无处托，暗尘消尽缕金衣。
東望
作者：郭祥正
朝代：宋

歷陽望姑熟，撫掌衣带隔。
却瞻天門山，落日一雙碧。
不如雲中鳥，自在鼓兩翼。
冠裳漫羈紲，髪綠今已白。
功名隨浮烟，所得乃祿食。
天兵下安南，獠穴須滅跡。
騰山吼豺虎，跨海轟霹靂。
殺氣暗南溟，萬古一洗滌。
借令伏波在，縮手定歎息。
男兒逢此時，弗往荷矛戟。
胡爲守文法，銖銖較朝夕。
終當解官去，大艦掛長蓆。
乘風捲雲濤，載月奏玉笛。
不作凌烟人，猶爲釣鼇客。
誰能對鄉關，跬步歸未得。
東林行
作者：郭祥正
朝代：宋

龍蟠大地藏山腹，瑞氣蒙籠紫金屋。
香爐萬丈擎碧霄，二澗斜飛落寒玉。
晉朝遺事唐人辭，皴斮龜螭尚堪讀。
樓煩真人應夢來，夜斧丁丁神伐木。
安帝親留步輦迎，靈運開池素華馥。
會隨流轉不成塵，燈焰明明自相續。
遊人未達此理元，安得清凉滅貪欲。
我今棄官脱塵網，僧寶瞻依無不足。
跨黄牛，騎白鹿，時時自唱無生曲。
無生曲，君試聽，五音六律和不得，爲君寫作東林行。
東湖
作者：郭祥正
朝代：宋

東湖北漵水相通，十里荷花半白紅。
冷艷已能消酷暑，暗香時復散清風。
欲眠别浦無魚艇，且倚疏欄學釣翁。
雲起仙庭飛晚雨，灑然身世出塵籠。
東郊
作者：郭祥正
朝代：宋

東郊悵望惜春歸，頗覺年來萬事非。
不奈離愁須覓酒，得聞歌響却沾衣。
蜜蜂捕蕊穿花去，巢燕尋泥拍水飛。
物態風光能幾許，老無憂患世人稀。
松枥
作者：郭祥正
朝代：宋

婆娑松与枥，夹径碧濛濛。未辨雪霜操，同沾雨露功。低枝翻翠盖，垂叶密樊笼。他日为梁柱，抡材合至公。
松枥
作者：郭祥正
朝代：宋

婆娑松与枥，夹径碧蒙蒙。
未辨雪霜操，同霑雨露功。
低枝翻翠盖，垂叶密樊笼。
他日为梁柱，抡材合至公。
松櫪
作者：郭祥正
朝代：宋

婆娑松與櫪，夾徑碧濛濛。
未辨雪霜操，同霑雨露功。
低枝翻翠蓋，垂葉密樊籠。
他日爲梁柱，掄材合至公。
松門阻風望廬山有懷李白
作者：郭祥正
朝代：宋

北風阻船泊湖漘，北望廬阜青無痕。
晴雲自舒仍自卷，白龍欲眠猶宛轉。
秋空漠漠秋氣淺，碧天蘸水如刀剪。
篙師畏浪不敢行，却憶李白騎長鯨。
倒回玉鞭擊鯨尾，錦袍濺雪洪濤裏。
霓光溢目精神閒，終日高歌去復還。
飛流直下三千尺，風吹銀漢落人間。
天送醇醪傾北斗，羣仙吹簫龍鳳吼。
李白一飲還一醉，醉來豈知生死累。
倐然却返玉皇家，不騎鯨魚駕鸞車。
留連自摘蟠桃花，嚼花吐津染朝霞。
不信如今三百載，頑鯨駭浪空相待。
松门阻风望庐山有怀李白
作者：郭祥正
朝代：宋

北风阻船泊湖漘，北望庐阜青无痕。
晴云自舒仍自卷，白龙欲眠犹宛转。
秋空漠漠秋气浅，碧天蘸水如刀剪。
篙师畏浪不敢行，却忆李白骑长鲸。
倒回玉鞭击鲸尾，锦袍溅雪洪涛裏。
霓光溢目精神閒，终日高歌去復还。
飞流直下三千尺，风吹银汉落人间。
天送醇醪倾北斗，羣仙吹箫龙凤吼。
李白一饮还一醉，醉来岂知生死累。
倐然却返玉皇家，不骑鲸鱼驾鸾车。
留连自摘蟠桃花，嚼花吐津染朝霞。
不信如今三百载，顽鲸骇浪空相待。
松门阻风望庐山有怀李白
作者：郭祥正
朝代：宋

北风阻船泊湖漘，北望庐阜青无痕。晴云自舒仍自卷，白龙欲眠犹宛转。秋空漠漠秋气浅，碧天蘸水如刀剪。篙师畏浪不敢行，却忆李白骑长鲸。倒回玉鞭击鲸尾，锦袍溅雪洪涛里。霓光溢目精神閒，终日高歌去复还。飞流直下三千尺，风吹银汉落人间。天送醇醪倾北斗，群仙吹箫龙凤吼。李白一饮还一醉，醉来岂知生死累。倏然却返玉皇家，不骑鲸鱼驾鸾车。留连自摘蟠桃花，嚼花吐津染朝霞。不信如今三百载，顽鲸骇浪空相待。
松風
作者：郭祥正
朝代：宋

夜寂松風度，魂清客枕寒。
琴聲傳不盡，詩句寫應難。
驟雨傾瑤砌，真珠落玉盤。
隱居如可訪，吾欲跨翔鸞。
松风
作者：郭祥正
朝代：宋
体裁：五言律诗

夜寂松风度，魂清客枕寒。琴声传不尽，诗句写应难。骤雨倾瑶砌，真珠落玉盘。隐居如可访，吾欲跨翔鸾。
林和中家觀畫卷五首·寒蘆飛雁仍和子中修撰舊韻
作者：郭祥正
朝代：宋

蘆黄水落秋將暮，鼓翼各尋雲外路。
爲問歸飛歸底處，我今亦向江南去。
林和中家觀畫卷五首·曹霸畫馬王荆公手寫杜甫丹青引跋其尾
作者：郭祥正
朝代：宋

曹將軍畫少陵詩，林氏家藏相國題。
不動精神瞻御座，風雲萬里入霜蹄。
林和中家觀畫卷五首·王摩詰捕魚圖
作者：郭祥正
朝代：宋

魚躍魚沉都不知，垂竿只要得魚歸。
天寒浪急魚難得，愁入蘆花日又西。
林和中家觀畫卷五首·王昭君上馬圖
作者：郭祥正
朝代：宋

飄飄秀色奪仙春，只恐丹青畫不真。
能爲君王罷征戍，甘心玉骨葬邊塵。
林和中家觀畫卷五首·蕃馬圖
作者：郭祥正
朝代：宋

唐時胡馬入長安，下馬胡兒倚馬鞍。
今日昇平無此物，樽前聊寫畫圖看。
林和中家观画卷五首 其五 蕃马图
作者：郭祥正
朝代：宋

唐时胡马入长安，下马胡儿倚马鞍。今日升平无此物，樽前聊写画图看。
林和中家观画卷五首·寒芦飞雁仍和子中修撰旧韵
作者：郭祥正
朝代：宋
体裁：七言绝句

芦黄水落秋将暮，鼓翼各寻云外路。为问归飞归底处，我今亦向江南去。
林和中家观画卷五首·寒芦飞雁仍和子中修撰旧韵
作者：郭祥正
朝代：宋

芦黄水落秋将暮，鼓翼各寻云外路。为问归飞归底处，我今亦向江南去。曹将军画少陵诗，林氏家藏相国题。不动精神瞻御座，风云万里入霜蹄。鱼跃鱼沉都不知，垂竿只要得鱼归。天寒浪急鱼难得，愁入芦花日又西。飘飘秀色夺仙春，只恐丹青画不真。能为君王罢征戍，甘心玉骨葬边尘。唐时胡马入长安，下马胡儿倚马鞍。今日升平无此物，樽前聊写画图看。
林和中家观画卷五首·曹霸画马王荆公手写杜甫丹青引跋其尾
作者：郭祥正
朝代：宋
体裁：七言绝句

曹将军画少陵诗，林氏家藏相国题。不动精神瞻御座，风云万里入霜蹄。
林和中家观画卷五首·王摩诘捕鱼图
作者：郭祥正
朝代：宋
体裁：七言绝句

鱼跃鱼沉都不知，垂竿只要得鱼归。天寒浪急鱼难得，愁入芦花日又西。
林和中家观画卷五首·王昭君上马图
作者：郭祥正
朝代：宋
体裁：七言绝句

飘飘秀色夺仙春，只恐丹青画不真。能为君王罢征戍，甘心玉骨葬边尘。
林和中家观画卷五首·蕃马图
作者：郭祥正
朝代：宋

唐时胡马入长安，下马胡儿倚马鞍。
今日昇平无此物，樽前聊写画图看。
柑橘
作者：郭祥正
朝代：宋
体裁：七言绝句

碧玉枝柯柑橘林，开花结子未成金。何当烂熟经霜露，更约提壶一访寻。
柑橘
作者：郭祥正
朝代：宋

碧玉枝柯柑橘林，開花結子未成金。
何當爛熟經霜露，更約提壺一訪尋。
柴門
作者：郭祥正
朝代：宋

水落烟村迥，柴門四五家。
晚風回斷雁，寒雨側幽花。
世事紛無已，人生自有涯。
鯨鼇真可釣，吾興欲乘槎。
柴门
作者：郭祥正
朝代：宋
体裁：五言律诗

水落烟村迥，柴门四五家。晚风回断雁，寒雨侧幽花。世事纷无已，人生自有涯。鲸鳌真可钓，吾兴欲乘槎。
桃源行寄张兵部
作者：郭祥正
朝代：宋

武陵溪上青云暮，昔人传有桃源路。时见落花随水流，咫尺神仙杳难遇。神仙有无何可量，但爱武陵山水强。松烟竹雾水村暗，鸟啼猿啸花雨香。车轮不来尘坌绝，日月自与乾坤长。闻君取身欲长往，禾熟良田给春酿。陶然一醉万事休，还我天真了无象。生胡为荣死奚戚，为笑纷纷避秦客。一身千岁何足论，更向渔家寄消息。
桃源行寄张兵部
作者：郭祥正
朝代：宋

武陵溪上青云暮，昔人传有桃源路。
时见落花随水流，咫尺神仙杳难遇。
神仙有无何可量，但爱武陵山水强。
松烟竹雾水村暗，鸟啼猿啸花雨香。
车轮不来尘坌绝，日月自与干坤长。
闻君取身欲长往，禾熟良田给春酿。
陶然一醉万事休，还我天真了无象。
生胡为荣死奚戚，为笑纷纷避秦客。
一身重要岁何足论，更向渔家寄消息。
桃源行寄張兵部
作者：郭祥正
朝代：宋

武陵溪上青雲暮，昔人傳有桃源路。
時見落花隨水流，咫尺神仙杳難遇。
神仙有無何可量，但愛武陵山水強。
松煙竹霧水村暗，鳥啼猿嘯花雨香。
車輪不來塵坌絕，日月自與乾坤長。
聞君取身欲長往，禾熟良田給春釀。
陶然一醉萬事休，還我天真了無象。
生胡爲榮死奚慼，爲笑紛紛避秦客。
一身重要歲何足論，更向漁家寄消息。
桐城青山裴山人枉步見尋興盡遽歸
作者：郭祥正
朝代：宋

門外青山是我山，手攜笻杖只今還。
巖花落盡鶯啼懶，紙帳孤燈夢亦閒。
桐城青山裴山人枉步见寻兴尽遽归
作者：郭祥正
朝代：宋

门外青山是我山，手携笻杖只今还。
岩花落尽莺啼懒，纸帐孤灯梦亦閒。
桐城青山裴山人枉步见寻兴尽遽归
作者：郭祥正
朝代：宋

门外青山是我山，手携筇杖只今还。岩花落尽莺啼懒，纸帐孤灯梦亦閒。
梦游金山作四韵既觉止记一联因足成之
作者：郭祥正
朝代：宋

珠帘高卷倚危栏，望尽方知出世间。
江海交流云缥缈，楼台相映月回环。
熏成香界浑无地，化作天宫别有山。
京口瓜洲竟安在，梦醒却欲泛舟还。
梦游金山作四韵既觉止记一联因足成之
作者：郭祥正
朝代：宋

珠帘高卷倚危栏，望尽方知出世间。江海交流云缥缈，楼台相映月回环。薰成香界浑无地，化作天宫别有山。京口瓜洲竟安在，梦醒却欲泛舟还。
植杖
作者：郭祥正
朝代：宋

独往怜渔艇，羣飞爱暮鸥。
谁云天地窄，自伴水云游。
荇叶青争老，蓼花红半收。
江头人事绝，植杖我何忧。
植杖
作者：郭祥正
朝代：宋

独往怜渔艇，群飞爱暮鸥。谁云天地窄，自伴水云游。荇叶青争老，蓼花红半收。江头人事绝，植杖我何忧。
植杖
作者：郭祥正
朝代：宋

獨往憐漁艇，羣飛愛暮鷗。
誰云天地窄，自伴水雲游。
荇葉青爭老，蓼花紅半收。
江頭人事絕，植杖我何憂。
楊次公侍講挽詞二首·其一
作者：郭祥正
朝代：宋

力學窺前古，扶經翊太平。
樂成天地格，祧正祖宗明。
知命窮猶達，趨玄死亦生。
世無班馬筆，誰爲勒幽銘。
楊次公侍講挽詞二首·其二
作者：郭祥正
朝代：宋

孤進終難達，文章誤此生。
纔趨王府講，已夢玉樓成。
遺篋書千卷，招魂酒一觥。
空餘淮上月，不到夜臺明。
楊次思博士挽詞
作者：郭祥正
朝代：宋

有志吞戎虜，成書達帝庭。
長江傾學術，短炬速年齡。
玉樹埋蒿壤，泉臺掩夜扃。
功勳何可問，不得上丹青。
楊白花·其一
作者：郭祥正
朝代：宋

池水滿，宫柳長，胡地沙晴日色黄。
自知憔悴容華改，朝來臨鏡懶梳妝。
却尋攜手舊游處，拾得落花空斷腸。
楊白花·其二
作者：郭祥正
朝代：宋

秋風起，黄葉飛，宫門深鏁日還西。
背人一去音書斷，塞雁無情亦解歸。
此恨此愁無處託，暗塵消盡縷金衣。
楚江行
作者：郭祥正
朝代：宋
体裁：古风

吾生磊落无滞留，一生好作大江游，任尔龟鼍跋浪蛟龙愁。昨夜天风下荆楚，我来此地重怀古。洛妃湘女不足数，渺渺兮三闾在何所。浩荡烟波江水阔，冥寞神交两相许。倒提金斗倾浊醪，滴沥招魂寂无语。斜阳衔山暝潮退，两两渔舟迷向背。便欲因之垂钓竿，六鳌一掷天门外。
楚江行
作者：郭祥正
朝代：宋

吾生磊落無滯留，一生好作大江遊，任爾龜鼉跋浪蛟龍愁。
昨夜天風下荆楚，我來此地重懷古。
洛妃湘女不足數，渺渺兮三閭在何所。
浩蕩煙波江水闊，冥寞神交兩相許。
倒提金斗傾濁醪，滴瀝招魂寂無語。
斜陽銜山暝潮退，兩兩漁舟迷向背。
便欲因之垂釣竿，六鼇一擲天門外。
槠溪怀亡友张慎微
作者：郭祥正
朝代：宋
体裁：七言绝句

秋风入夜透征衣，点点渔灯各自归。投老重来江上泊，庐山如旧故人非。
槠溪重九阻风戏呈同行黎东美
作者：郭祥正
朝代：宋

不登高，不饮酒，漠漠黄沙翳衰柳。扁舟系缆未敢行，江头白浪蛟龙吼。故园菊花应烂漫，客路无穷但搔首。却忆齐山小杜歌，人世难逢笑开口。
槠溪重九阻风戏呈同行黎东美
作者：郭祥正
朝代：宋

不登高，不饮酒，漠漠黄沙翳衰柳。
扁舟繫缆未敢行，江头白浪蛟龙吼。
故园菊花应烂漫，客路无穷但搔首。
却忆齐山小杜歌，人世难逢笑开口。
樂游軒呈運使陳大夫
作者：郭祥正
朝代：宋

狹徑通蕭寺，牆開薜荔陰。
坐聞松籟奏，歸待月華沈。
雅有賢人樂，清無俗坌侵。
一軒寧久駐，四海望爲霖。
樊山
作者：郭祥正
朝代：宋

汉室火符熄，羣雄起纵横。
两京荡为墟，万里无农耕。
曹操劫神器，欲窃禅让名。
吴蜀耻北面，鼎峙方战争。
杀人如鲙鱼，天地厌血腥。
至今武昌邑，尚传吴主城。
长江吞八极，圆坛窥杳冥。
想当禋郊时，志勇扫搀抢。
燔柴封玉牒，冠弁罗公卿。
登山锡宴喜，日光烂旗旌。
宁知后嗣弱，壮业竟无成。
空余旧基址，千载未欹倾。
常时屡掩卷，每读涕泗盈。
而况泊舟檝，披榛自径行。
霸图何所见，芳草与云平。
晚浪淙石脚，犹疑兵甲声。
樊山
作者：郭祥正
朝代：宋

汉室火符熄，群雄起纵横。两京荡为墟，万里无农耕。曹操劫神器，欲窃禅让名。吴蜀耻北面，鼎峙方战争。杀人如鲙鱼，天地厌血腥。至今武昌邑，尚传吴主城。长江吞八极，圆坛窥杳冥。想当禋郊时，志勇扫搀抢。燔柴封玉牒，冠弁罗公卿。登山锡宴喜，日光烂旗旌。宁知后嗣弱，壮业竟无成。空馀旧基址，千载未攲倾。常时屡掩卷，每读涕泗盈。而况泊舟楫，披榛自径行。霸图何所见，芳草与云平。晚浪淙石脚，犹疑兵甲声。
樊山
作者：郭祥正
朝代：宋

漢室火符熄，羣雄起縱横。
兩京蕩爲墟，萬里無農耕。
曹操劫神器，欲竊禪讓名。
吳蜀恥北面，鼎峙方戰爭。
殺人如鱠魚，天地厭血腥。
至今武昌邑，尚傳吳主城。
長江吞八極，圓壇窺杳冥。
想當禋郊時，志勇掃攙搶。
燔柴封玉牒，冠弁羅公卿。
登山錫宴喜，日光爛旗旌。
寧知後嗣弱，壯業竟無成。
空餘舊基址，千載未欹傾。
常時屢掩卷，每讀涕泗盈。
而况泊舟檝，披榛自徑行。
霸圖何所見，芳草與雲平。
晚浪淙石脚，猶疑兵甲聲。
櫧溪懷亡友張慎微
作者：郭祥正
朝代：宋

秋風入夜透征衣，點點漁燈各自歸。
投老重來江上泊，廬山如舊故人非。
櫧溪重九阻風戲呈同行黎東美
作者：郭祥正
朝代：宋

不登高，不飲酒，漠漠黄沙翳衰柳。
扁舟繫纜未敢行，江頭白浪蛟龍吼。
故園菊花應爛漫，客路無窮但搔首。
却憶齊山小杜歌，人世難逢笑開口。
次五羊先寄帅公颖叔
作者：郭祥正
朝代：宋
体裁：七言绝句

玉帐元戎金马儒，还同严武在成都。新诗欲得何人和，席上能容杜老无。
次五羊先寄帥公穎叔
作者：郭祥正
朝代：宋

玉帳元戎金馬儒，還同嚴武在成都。
新詩欲得何人和，席上能容杜老無。